Bol som hlavný vyjednávač po dlhé obdobie na druhej strane bolo 15 štátov, vyše 30 kapitol.

Ján Figeľ bol v rokoch 1998 až 2002 hlavným vyjednávačom SR pre rokovania o vstupe SR do Európskej únie. Prístupové rokovania prebiehali vo formáte medzinárodnej konferencie. Na jednej strane stálo Slovensko a na druhej 15 štátov Európskej únie pod vedením predsedníckej krajiny. Súčasťou prípravy (.pdf, s.28) vstupu SR bolo splnenie 31 kapitol, ktoré Slovensko postupne uzatváralo do roku 2002, čím sa ukončili prístupové rokovania a Slovensko splnilo predpoklady na vstup do EÚ.

vyjednávačom
15 štátov
prípravy


...môžem pripísať fakt, že som sa do 4 pokusov trikrát dostal do Národnej rady,

Je síce pravdou, že Osuský bol zvolený do NR SR celkovo trikrát, no nesprávne uvádza počet pokusov. Tých bolo o jeden viac ako uvádza - až päť. Výrok hodnotíme ako nepravdivý. Údaje volebných štatistík Štatistického úradu SR potvrdzujú, že Peter Osuský bol naozaj trikrát zvolený za poslanca NRSR. Bolo to v roku 1998 za SDK, v roku 2010 za MOST-HÍD, a nakoniec v predčasných voľbách v roku 2012 za SaS. Neúspešne však kandidoval až dvakrát. Bolo to v roku 2002 a v roku 2006 za OKS. Pokusov mal teda celkovo päť. Dátum zverejnenia analýzy: 20.01.2014 Naspäť Nahlásiť chybu

volebných štatistík


V roku 2009 sa ministerstvo borilo s implementáciou takzvaného rezortného informačného systému. Nám sa ho za niekoľko mesiacov podarilo rozbehať. Dnes rezortný informačný systém funguje...

Projekt rezortného informačného systému sa začal plánovať ešte v roku 2000. V roku 2009 na ňom začala práca v čase pôsobenia bývalého ministra školstva Jána Mikolaja z SNS. Projekt bol dokončený v decembri 2015 a prevádzku spustil v tomto roku. Nie je jasné, či Draxler vyjadrením "nám sa ho podarilo rozbehať" referuje k vláde Smeru alebo k svojmu pôsobeniu, ani v jednom prípade sa však nejedná o niekoľko mesiacov. Draxler nastúpil do funkcie v novembri 2014 a predtým bol tajomníkom Ministerstva školstva. Smer je vo vláde od marca 2012. Výrok ako celok preto hodnotíme ako zavádzajúci. Rezortný informačný systém má prispieť k zefektívneniu verejnej správy a k zvýšeniu spokojnosti občanov s jej fungovaním na centrálnej úrovni. " Cieľom projektu je vytvoriť podmienky pre kvalitnejšie zbieranie, aktualizáciu a následné využitie údajov pre riadenie regionálneho a vysokého školstva. Základom bude reportovanie a aktualizácia údajov, ktoré je možné automatizovať prepojením na informačné systémy prevádzkované jednotlivými školami a školskými zariadeniami. Týmto bude možné dosiahnuť trvalú aktuálnosť dát, z ktorých bude následne možné robiť analýzy a vyhodnotenia podľa aktuálnych potrieb," uviedlo ministerstvo . Prvotné roky projektu ostro kritizoval Dušan Čaplovič, ktorý vinil bývalého riaditeľa ÚIPŠ Romana Baranoviča, ktorý po prebratí projektu v roku 2010 doplatil firme za nefungujúci projekt. Od roku 2016 je projekt rezortného informačného systému v prevádzke . Ako dátum dokončenia je uvedený 31. december 2015 a celková cena je uvedená ako 17 342 062,40 eur. Dátum zverejnenia analýzy: 18.01.2016 Naspäť Nahlásiť chybu

Projekt
nastúpil
ministerstvo
kritizoval
v prevádzke


Nielenže teraz urobili zmluvu o to, aby niekto tam varil na tej východnej hranici, napriek tomu, že tam sú minimálne 3 veľké zariadenia štátne, ktoré by to bez problémov zvládali.

Ministerstvo vnútra 17. marca uzavrelo rámcovú dohodu s firmou Globalgastro plus, s.r.o. na poskytovanie stravovacích služieb. Zmluva do maximálnej výšky takmer dvoch miliónov eur je však určená pre azylové zariadenie v Gabčíkove, nie hranicu s Ukrajinou.

Podľa Hospodárskych novín na hraničných priechodoch štát neponúka teplú stravu, len čaj a malé občerstvenie. Utečencov však zváža do veľkokapacitného centra v Michalovciach. Tam teplú stravu nepretržite zabezpečuje živnostník Jozef Dubjel.

Štát má v blízkosti hranice s Ukrajinou Záchytný tábor v Humennom, Riaditeľstvo hraničnej a cudzineckej polície v Sobranciach, k tomu zriadil ešte veľkokapacitné centrum pre utečencov v Michalovciach.

Z verejne dostupných zdrojov však nie je možné spoľahlivo overiť, či by ľudské a materiálne zdroje týchto zariadení dokázali zabezpečiť teplú stravu pre utečencov bez pomoci súkromných cateringových služieb. Výrok preto hodnotíme ako neoveriteľný.

uzavrelo neponúka zabezpečuje má Riaditeľstvo zriadil


To nie je pravda. Poslancom sa nezmrazili platy na rok 2011.

Platy poslancov NR SR pre rok 2011 neboli zmrazené. Novela zákona z decembra 2010 (účinná o 1.januára 2011) o platových pomeroch niektorých ústavných činiteľov upravila platy poslancov na úroveň trojnásobku priemernej nominálnej mesačnej mzdy zamestnanca v hospodárstve Slovenskej republiky za predchádzajúci kalendárny rok a zníženie činí 15%. Podľa paragrafu 2 odseku 1 tejto novely patrí poslancovi plat vo výške trojnásobku priemernej nominálnej mesačnej mzdy zamestnanca v hospodárstve znížený podľa odseku 2. Podľa odseku 2 je zníženie platov poslancov nasledovné: ak je deficit väčší ako 7 % HDP, znižujú sa poslanecké platy o 15 % ak je deficit v rozpätí 5 - 7 % HDP, znižujú sa poslanecké platy o 10% ak je deficit v rozpätí 3 - 5 % HDP, znižujú sa poslanecké platy o 5 %. O zmenách v odmeňovaní poslancov si môžete prečítať viac napríklad tu . V roku 2011 je tak plat poslancov znížený o 15% ( deficit odhadovaný na rok 2011 je 7,8 %, pozn.). Zároveň však došlo ku odmrazeniu (od marca 2011) platov (platy boli "zamrznuté" a odvíjali sa od 3-násobku priemernej mzdy v roku 2007, pozn.) a vymeriavací základ tak stúpol z 2009 eur na 2250. Reálne medziročné zníženie základného platu tak činilo iba necelých 6%.

Novela zákona
novely
tu
deficit odhadovaný
odmrazeniu


Chcem vám povedať predovšetkým, že to, čo sa deje v Maďarsku je mimoriadne zlé a mimoriadne nebezpečné. Taká arogancia a agresivita, aká teraz ide z maďarského parlamentu tu nebola podľa mňa od 2. svetovej vojny. Po vyjadreniach, ktoré boli o tom, že chceme vládnuť 15miliónom Maďarom...

Výrok o pätnástich miliónoch Maďarov sa nám nájsť nepodarilo.


Povedzte mi koľko občanov trebárs z Austrálie má občianstvo austrálske aj slovenské. To je pár desiatok ľudí, pár desiatok ľudí ...

Nenašli sme žiadne štatistiky ani iné dokumenty, ktoré by potvrdzovali alebo vyvrátili toto Slotovo tvrdenie.


Prakticky všetky banky, ktoré na Slovensku sú, sú v pozícii dcér, sú v pozícii sprivatizovaných dcér a matky týchto sprivatizovaných dcéru sú niekde inde v zahraničí.

Robert Fico si skutočnosť upravuje. Na Slovensku pôsobí 10 dcérskych bánk (respektíve 24 aj po započítaní pobočiek zahraničných bánk) a 5 bánk, ktoré nie sú dcérskymi bankami zahraničných bánk. Guvernér NBS povedal, že slovenské banky sú "prevažne" dcérskymi bankami zahraničných subjektov, a nie že "prakticky všetky".

Spomedzi bánk sú štátnymi bankami (a teda nie dcérskymi a nie sprivatizovanými) Slovenská záručná a rozvojová banka a EXIMBANKA SR . Poštová banka je z veľkej časti sprivatizovanou bankou, ktorú momentálne vlastný Istrokapitál a teda sa taktiež nejedná o dcérsku banku zahraničnej matky. Privatbanka a Prima banka taktiež nie sú dcérskymi bankami zahraničných bánk, napriek tomu že väčšinový (resp. 100 % - Privatbanka) podiel v nich vlastní Penta Investments Limited. Zvyšné banky pôsobiace na Slovensku sú dcérami veľkých zahraničných bankových skupín a domov (napr. VÚB Banka - talianska Intensa Sanpaolo alebo ČSOB - belgická KBC).

Konštatujeme teda, že 10 z 15 bánk na Slovensku sú dcéry - keby sme to chceli vyjadriť percentuálne, je to 66,66%, resp. 83,44 % % pri započítaní 14 pobočiek zahraničných bánk.

Guvernér Národnej Banky Slovenska v rozhovore pre Slovenské národné noviny povedal, že "Slovenské banky pôsobia na území SR prevažne ako dcérske spoločnosti zahraničných bánk, sú však samostatnými právnymi subjektmi."

Slovenská záručná a rozvojová banka
EXIMBANKA SR
Poštová banka
Privatbanka
Prima banka
VÚB Banka
ČSOB
rozhovore


Sú určité programy, ktoré budeme môcť púšťať alebo realizovať až teraz po voľbách, jednak vieme aj to, že EÚ teraz ponúka 2,3 miliardy eur napríklad na riešenie nezamestnanosti mladých ľudí.

EK vyčlenila na obdobie do roku 2013 82 mld. eur, ktoré majú smerovať na zlepšenie malých podnikov a nezamestnanosti. 22 mld. eur z tejto sumy presnejšie z fondu ESF má smerovať na podporu zamestnanosti mladých ľudí v ôsmich kritických členských štátoch EÚ, ktoré prekračujú priemer v nezamestnanosti mladých.

EK slov


Životná úroveň je vo Venezuele nižšia než v okolitých krajinách a je dôsledkom politickej nenávisti k súkromnému vlastníctvu a jeho zoštátňovania.

Ani podľa jedého z dvoch štandardne používaných ukazovateľov životnej úrovne - HDI a HDP na obyvateľa, Venezuela nemá nižšiu životnej ako okolité krajiny, naopak v porovnaní so susedmi, alebo dokonca v kontexte celej Latinskej Amerike si vedie veľmi dobre. Výrok Ivana Štefanca je preto evidentne nepravdivý. Podľa dát UNDP má Venezuela najvyšší HDI zo susedných krajín (Brazília, Kolumbia, Guayana) a celkovo sa v regióne latinskej Ameriky a Karibiku nachádza v prvej polovici. Vyššiu úroveň podľa tohto ukazovateľa v dosahujú napríklad Čile, Argentína, Uruguaj, Mexiko, Kuba, Panama, alebo niektoré malé karibské ostrovy. Pokiaľ sa pozrieme na ukazovateľ HDP na obyvateľa, zistíme, že Venezuela patrí medzi najbohatšie krajiny latinskej Ameriky, keď pred ňou sa momentálne umiestňuje iba Čile, Argentína, Uruguay a niektoré malé krajiny karibskej oblasti. HDP na obyvateľa: (zdroj: Maddison project ) Dátum zverejnenia analýzy: 07.03.2013 Naspäť Nahlásiť chybu

UNDP
Maddison project


V tom podvrhu sa hovorí o nejakom roku 2003 a 2004.

V nahrávke sa o žiadnom roku nehovorí . V nahrávke sa hovorí o tom, že by sa mala pre účely volebnej kampane vytvoriť paralelná finančná štruktúra.

roku nehovorí


Prvý dôvod je, že samotná vláda významne prispela k rastu nezamestnanosti. Prispela napr. tým, že zastavila výstavbu diaľníc a 5-7 tisíc stavebníkov, stavbárov stratilo robotu a nevie si ju nájsť.

Podobný výrok sme overovali už v minulosti ( V politike , 23. januára 2012): "Vďaka zastaveniu PPP projektov a zastaveniu výstavby diaľníc, lebo je to reálne zastavená výstavba diaľníc, došlo o prácu 5 až 7 tisíc ľudí v stavebníctve."

V politike
Aktuality.sk
Pravda


Pán minister hospodárstva predložil zmenu, čo sa týka investícii, investičných stimulov, kde bude výraznou časťou investovanie do vedy, výskumu a vývoja a inovácii.

Ministerstvo hospodárstva predložilo novelu zákona o investičnej pomoci (.pdf, s.1-4), ktorá je v súčasnosti do 6.12. 2012 v medzirezortnom pripomienkovaní. V prípade schválenia by mala nadobudnúť účinnosť v apríli 2013 . Novela prináša zmeny v poskytovaní investičnej pomoci a okrem iného sprísňuje podmienky pre poskytnutie pomoci v technologických centrách a v centrách strategických služieb. Z celkového počtu zamestnancov musia v týchto centrách tvoriť minimálne 70 % zamestnanci s vysokoškolským vzdelaním. Ministerstvo hospodárstva to zdôvodňuje : "Cieľom je podpora takých centier, kde sa predpokladá väčšia sofistikovanosť predmetu činnosti a náročnosť na vysokoškolské vzdelanie zamestnancov".

novelu
apríli 2013
zdôvodňuje


Sudcovia ústavného súdu sa volia v NR SR

Výrok hodnotíme ako zavádzajúci. Výrok by bol pravdivý ak by P. Hrušovský povedal, že kandidáti na sudcov ústavného súdu sa volia v NR SR. NR SR navrhuje dvojnásobný počet kandidátov na sudcu ústavného súdu, z ktorých až prezident SR definitívne vyberie a vymenuje polovičný počet ústavných sudcov. Inými slovami NR SR navrhne kandidátov prezidentovi, no ten si vyberá z navrhnutých kandidátov polovicu.

Ústava Slovenskej republiky


... David Cameron jasne tlmočil svoj názor na to, kto by mal stáť na čele komisie a nebol nadšený z toho, že by to mal byť práve Jean Claude Juncker.

Je pravdou, že v dobe menovania Junckera na post predsedu Európskej komisie bol D. Cameron v jasne deklarovanej opozícii. Jeho predstava kandidáta bola iná - aj ked nemenoval konkrétnu osobu, Juncker bol podla neho pre Európu zlý - "bad for Europe", ked nepodporoval Junckerovu snahu o väcšie právomoci Európy oproti národným štátom a predstavoval podla neho staré štruktúry, zabranujúce efektívnej reforme Únie. Výrok hodnotíme ako pravdivý. V roku 2014 sa vyjadroval David Cameron negatívne smerom k nominácii J.C. Junckera na post predsedu Európskej komisie. Svoj postoj vyjadril vtedy aj na twitteri : " I've told EU leaders they could live to regret the new process for choosing the Commission President. I'll always stand up for UK interests ". Možnost jeho vymenovania oznacil za “ bad for Europe ”, pricom naznacil v takomto prípade možné priloženie do ohna ohladom vystúpenia Velkej Británie z EÚ. Jeho argumentmi bolo, že pokial bude Juncker vymenovaný, nepodarí sa mu tak lahko presvedcit volicov o tom, že EÚ môže byt reformovaná, pricom taktiež kritizoval princíp navrhovania kandidátov spôsobom " Spitzenkandidaten ". Smerom k tomu, kto by mal stát na cele Komisie sa nevyjadril konkrétne, avšak pomenoval "kvality", ktoré by mal daný kandidát podla neho splnat: " My view is simple. We need people running these organisations, whether it is the European council or the European commission or indeed any other part of Europe that get that – that understand we need a flexible, open, competitive Europe that respects nation states and realise that the process of becoming to big, too bossy, too interfering has gone too far and needs to be brought back...That is what happens when it comes to these people nobody has ever heard of. We need people who get it. That is my clear instruction on this and I look forward to continuing debate in Europe " ( the guardian ).

vyjadroval
twitteri
naznacil
Spitzenkandidaten
the guardian


Je to napríklad zvýšenie rodičovského príspevku, ktoré bývalá vláda pred voľbami urobila, ale v rozpočte naňho nerozpočtovala ani jedno jediné euro. Je to napríklad vykrytie investičného stimulu, ktorý nebol rozpočtovaný. Je to napríklad refundácia dane z pridanej hodnoty pre malé obce, ktoré vláda schválila, dokonca uznesením, ale v rozpočte naňho nebolo ani jedno jediné euro. Objem takýchto položiek je takmer jedna miliarda eur. 904 miliónov eur.

koľko dávajú dokopy položky, ktoré neboli v rozpočte 2009 predpokladané, no boli vyplatené, nemáme kapacity spočítať.


... zo 120 000 ľudí, lepšie povedzme zo 160 000 ľudí, ktorí mali byť takto premiestnení, na základe kvót bolo premiestnených možno 160.

Z celkového počtu 160 000 ľudí, ktorí mali byť na základe kvót prerozdelení medzi členské krajiny EÚ, bolo doposiaľ 30 ľudí premiestnených do Luxemburska a ďalších 130 ľudí do iných krajín EÚ. Výrok hodnotíme ako pravdivý. Podľa viacerých zdrojov ( The Guradian , Wall Street Journal , Euronews ) bolo zatiaľ premiestnených iba 160 žiadateľov o azyl: 30 z Grécka do Luxemburska a 130 z Talianska do viacerých štátov EÚ. Začiatkom decembra bolo údajne ďalších 150 žiadateľov o azyl nachádzajúcich sa v Grécku pripravených na relokáciu. Potenciálnou príčinou pomalej relokácie ľudí z Talianska a Grécka do ostatných krajín EU sa javia byť logistické problémy a neochota niektorých krajín spolupracovať, pričom najzávažnejším dôvodom môže byť nedostatok miest, na ktoré by žiadatelia o azyl mohli byť presunutí. Dátum zverejnenia analýzy: 07.12.2015 Naspäť Nahlásiť chybu

160 000
The Guradian
Wall Street Journal
Euronews
pomalej


Ste mali predpokladaný rast a v skutočnosti bol pokles. Veď od roku 2006 do roku 2009, pán kolega, narástla na Slovensku zadlženosť na osobu, to  znamená, aj na dôchodcov a na deti o 2 eur. Na osobu. A  v tomto roku, v roku 2009 keby sme prerátali ten schodok vo verejných financiách, to znamená, ako žije krajina na dlh, tak je to zvýšenie dlhu na osobu o 1000 eur. Každý jeden Slovák len v priebehu tohoto roka bude zaťažený dlhom, ktorý bude vo výške 30 tisíc korún.

Ak by sme posudzovali čísla za celé roky 2008 a 2009, dostali by sme podľa Pravdy nárast z 3435 eur na 4260, teda z cca 103483 SKK na 128336 SKK. Trochu ináč by to bolo pri pohľade na kvartálne hodnoty: na konci roku 2008 sa verejný dlh pohyboval vo výške 17, 684 mld eur, v poslednom štvrťroku 2009 to bolo 21, 279 mld eur (tzv. dlh ústrednej vlády spolu (Maastricht) - kumulatívne údaje). Koncom roka 2008 tak jeden občan (rátame s 5,4 mil. občanmi) „dlhoval“ zaokrúhlene 3275 eur, teda približne 98 663 korún. Koncom nasledujúceho roka to už bolo na jedného občana 3940 eur, teda 118696 korún. Nárast dlhu na osobu teda nebol 1000 eur, ale len 665 eur.

Pravdy


Pravdepodobne majú to vo svojom rodokmeni, keď napríklad pán Sulík ako šéf OLA dal, predal pozemky svojej firme, to znamená...

Madej spomína kauzu v ktorej, ako uvádza napríklad SME , Fico obvinil KDH a SaS z toho, že „zarobili z predaja lukratívnych pozemkov neďaleko Bratislavy.“ Ako SME ďalej uvádza, Fico vytiahol predaj pozemkov vo Vajnoroch, z ktorého mal s pomocou KDH profitovať predseda SaS Richard Sulík. V roku 2005 totiž firma OLO, ktorá je 100-percentnou dcérskou spoločnosťou mesta Bratislava, predala 1,7 hektára pozemkov firme FaxCopy za 44,5 milióna korún, čo je 2618 korún za štvorcový meter. „Bolo to výrazne pod cenu," tvrdí Fico. V predstavenstve OLO bol vtedy aj Sulík, ktorý bol podľa Fica aj riaditeľom firmy. „Pán Sulík bol aj rozhodujúcim akcionárom spoločnosti FaxCopy, takže si za asistencie KDH sám sebe predal lukratívne pozemky mesta," povedal Fico.Sulík nebol šéfom OLO , a. s. (Odvoz a likvidácia odpadu, a.s.) ako uvádza Madej (tým mal byť Peter Stach ), ale členom predstavenstva . Pozemky v Bratislave od Olo firma kúpila, ale nie dostala. Firma FaxCopy podľa Hospodárskych novín a denníka SME na základe verejnej súťaže, v ktorej sa zúčastnilo 18 firiem, ponúkla najvyššiu sumu.

SME
OLO
Peter Stach
členom predstavenstva
Hospodárskych novín
denníka SME


My sme mali minulý týždeň programovú konferenciu o doprave, mali sme vo Višňovom. To bola piata v poradí, ešte máme šiestu.

Alojz Hlina vo svojom tvrdení - ale aj na Facebooku - odkazuje na septembrové a októbrovú konferenciu Nadácie Antona Tunegu. Témami bolo poľnohospodárstvo, ochrana lesov, školstvo, zdravotníctvo a doprava. Facebooková udalosť ani web Nadácie však o týchto stretnutiach nehovoria ako „programových konferenciách KDH”. Strana s Nadáciou úzko spolupracuje, dvaja jej výrazní predstavitelia sú členmi nadačnej správnej rady. KDH však na facebookových udalostiach ani na webe nefiguruje ako partner či spoluusporiadateľ konferencií. Informácie dostupné z verejných zdrojov teda tvrdenie Alojza Hlinu nepodporujú. Správca Nadácie Antona Tunegu Marek Degro však pre Demagóg.SK potvrdil, že „ Nadácia organizovala tieto (konferencie) s cieľom prípravy programu najmä pre KDH.” Tvrdenie Alojza Hlinu preto považujeme za pravdivé.

Facebooku konferenciu udalosť web správnej webe


To, čím sa chváli pán Galko, že dal 14 trestných oznámení, tak myslím, že 12 vôbec nesúvisí s prácou vojenského obranného spravodajstva, ale vôbec.

Na základe poskytnutého materiálu Ministerstva obrany datovanému k 30. novembru 2011, poskytlo ministerstvo až 17 trestných oznámení. Z ednotlivých oznámení iba jedno priamo spomína vojenské obranné spravodajstvo. Jednotlivé podnety sú však opísané veľmi stručne a nie je možné určiť, nakoľko sa môžu týkať práce vojenského spravodajstva, alebo nie. Jedná sa napríklad o nadpisy ako "Nelegálna audionahrávka", "falšovanie verejnej listiny" a ďalšie. Výrok preto označujeme za neoveriteľný. (odôvodenie bolo doplnené 28.11.2013, pravdivostná hodnota nebola zmenená). Dátum zverejnenia analýzy: 28.11.2011 Naspäť Nahlásiť chybu

materiálu


… ale je to je to okolo tých 66 % (zaočkovanosť pedagogických zamestnancov, pozn.).

Vladimír Lengvarský v diskusii uvádza, že údaj o zaočkovanosti zamestnancov v školstve má od ministra školstva Branislava Gröhlinga. Ten sa začiatkom augusta odvolával na dáta NCZI k 30. júlu, podľa ktorých bolo zaočkovaných 66% pedagogických aj nepedagogických zamestnancov. Rezort školstva portálu Demagóg.SK uviedol, že „ podľa nášho posledného zberu dát týkajúceho sa zaočkovanosti, ktorý bol na konci augusta, je zaočkovanosť učiteľov a pracovníkov škôl na úrovni 68%.” Tvrdenie Vladimíra Lengvarského hodnotíme aj s ohľadom na priznanú nepresnosť („okolo”) ako pravdivé.

odvolával


...už dva roky konkrétne poslanci alebo od nich sa odvíjajúce platy ústavných činiteľov, to je asi 2600 osôb sú zmrazené...

Radičová podľa TASR hovorí o približnom počte 2600 osôb. Túto informáciu potvrdzuje i agentúra SITA .

Radičová podľa TASR hovorí


Konečne na Slovensku padá rovná daň, ktorú malo iba Albánsko, Bosna a Hercegovina a takéto rozvojové štáty a konečne sa zaraďujeme medzi vyspelú Európu, ktorá všade má progresívnu daň.

Albánsko a Bosna a Hercegovina majú skutočne rovnú daň. Okrem nich majú rovnú daň aj ďalšie krajiny, ako napríklad Litva, Lotyšsko, Estónsko, Srbsko, Rusko, Bulharsko, Rumunsko a ďalšie. Celková mapa krajín znázorňujúca tie, ktoré prijali systém rovnek dane je dostupná na Wikipedii a podobné informácie prináša aj portál Euractiv . Pravdou je, že krajiny, ktoré zaviedli rovnú daň patria väčšinou medzi bývalé komunistické krajiny. Napriek tomu sú už niektoré z nich dnes súčasťou EU a OECD, čo ich radí medzi vyspelé krajiny. Ľuboš Blaha spomenul iba príklady Albánska a Bosny a Hercegoviny, teda krajiny ktoré nie sú súčasťou týchto združení. Jeho výrok považujeme za zavádzajúci, pretože nie len podobné krajiny ako Albánsko a Bosna a Hercegovina zaviedli rovnú daň. Dátum zverejnenia analýzy: 18.06.2012 Naspäť Nahlásiť chybu

Albánsko
Bosna a Hercegovina
napríklad
Wikipedii
Euractiv
zaviedli


...trikrát Tsipras rokoval napríklad s Putinom.

Prvé rokovanie gréckeho premiéra Tsiprasa s ruským prezidentom Putinom sa uskutočnilo v Rusku v apríli 2015. Posledné rokovanie sa uskutočnilo v Petrohrade dňa 19.6.2015. Uskutočnili sa teda dve priame rokovania, o žiadnom inom osobnom rokovaní neexistujú informácie. Prebehli však aj telefonické konverzácie týchto dvoch štátnikov a to minimálne 5.júna a 7.mája . Tsipras teda s Putinom rokoval osobne dvakrát a pokiaľ do rokovaní rátame aj telefonické rozhovory, tak to bolo viac ako trikrát. Výrok sme vyhodnotili ako nepravdivý.

Prvé

Posledné rokovanie


Bratislava je piaty najbohatší región v rámci celej Európskej únie.

V poslednom zverejnenom rebríčku najbohatších regiónov Európskej únie (02/2019) bolo hodnotených 281 lokalít. Bratislavský región sa v ňom nachádza na 8. mieste s priemerom 179 % HDP na obyvateľa. Tvrdenie Petra Pellegriniho preto hodnotíme ako nepravdivé.

rebríčku nachádza


No to nie je pravda, to bolo ako odpoveď na otázku, tam došlo ja neviem z akým z hospodárskych novín došla pani redaktorka a tvrdila mi ako v otázke, že Igor Matovič už oznámil vystúpenie z nášho poslaneckého klubu a na to som reagoval.

Richard Sulík sa aj na svojom blogu , k spomínanému momentu vyjadril, že bolo chybou zaradiť Igora Matoviča na kandidátku. Toto však bola odpoveď na medializovaný odchod Obyčajných ľudí z poslaneckého klubu SaS. Celá kauza vznikla po telefonickom rozhovore Matoviča s Martinou Ruttkayovou, redaktorkou Hospodárskych novín. Dôvodom na odchod z klubu SaS mala byť nespokojnosť s nezaradením pripomienok Obyčajných ľudí do programového vyhlásenia vlády.

Matovič sa v rozhovore vyjadril: „ Bolo by od nás pokrytecké, aby sme naďalej zostávali súčasťou klubu SaS a tvárili sa, že sa nič nestalo .“ Načo nasledovala redaktorkina otázka: „Čiže odchádzate?“ , „ Vydali sme sa na túto cestu, “ odpovedal Matovič a pokračoval: „ Koalícia bude mať 75 hlasov, ktorí budú hlasovať na základe nejakého straníckeho príkazu plus bude mať štyri hlasy poslancov, ktorí budú hlasovať na základe svojho svedomia a vedomia s pocitom zodpovednosti voči voličom, ktorí si v týchto voľbách zvolili zmenu .“ Neskôr po ukončení rozhovoru zavolal do redakcie, aby pozmenil toto svoje vyjadrenie. Tvrdil, že koalícia bude disponovať 79 hlasmi a Obyčajní ľudia budú naďalej podporovať túto koalíciu. To však už vyšiel článok s názvom: „ Matovič odchádza od Sulíka. Koalícia stratila väčšinu .“

blogu medializovaný


Ale máme tu dnes 900 miliónov eur, ktoré platíme ako členský poplatok do Európskej únie (...).

Pre rok 2019 bol plánovaný príspevok Slovenska do rozpočtu EÚ 871 miliónov eur . Príjmy Slovenska z rozpočtu EÚ sú však vyššie, než je tento príspevok. Výrok hodnotíme ako ešte pravdivý. Jednou z častí tvoriacich rozpočet Európskej únie sú príspevky členských štátov, ktoré sa odvíjajú od ich ekonomického postavenia. To znamená, že táto suma sa každým rokom mení. V roku 2015 prispelo Slovensko do Európskej únie sumou 619 miliónov eur. V roku 2016 sa táto suma zvýšila a Slovensko dalo do rozpočtu Európskej únie sumu viac ako 646 miliónov eur. Pre rok 2018 to bolo 820 miliónov eur a pre rok 2019 je plánovaných 871 miliónov. " Príjmy Slovenska z rozpočtu zostávajú násobne vyššie. " Najväčšou čiastkou do Európskej únie prispieva Nemecko, ktoré v roku 2016 prispelo do rozpočtu EU sumou 22 982 miliónov eur, čo predstavuje až 19 % celkového príjmu Európskej únie. Ďalšie krajiny, ktoré prispievajú do pokladnice EU podielom viac ako 10% sú Francúzsko, Veľká Británia a Taliansko. Slovenský príspevok do rozpočtu EU v roku 2016 predstavoval len 0,58 % celkového príjmu EU. Dôležité je aj podotknúť fakt, že Slovensko prispieva do pokladnice EU, ale aj Európska únia posiela veľkú časť peňazí na Slovensko prostredníctvom tzv. eurofondov. Napríklad v roku 2016 EU vynaložila na projekty na Slovensku celkom 2,6 miliardy eur. Dátum zverejnenia analýzy: 11.06.2018 Naspäť Nahlásiť chybu

871 miliónov eur

rozpočet

zostávajú


Oprava (tunely pod Bratislavkým hradom, pozn.) v hodnote 1,3 mil. eur, hradená z rozpočtu Dopravného podniku Bratislava a trvajúca od októbra 2012 do apríla 2013 zahŕňala ílovo-cementové injektáže vytvorených dutín, hydroizoláciu klenby chemickou injektážou, opravy prasklín v obmurovke, realizáciu odvodňovacích vrtov a ďalšie opravy.

Oprava tunela pod Bratislavkým hradom sa realizovala podľa zmluvy v termíne od 29. októbra 2012 do 19. apríla 2013 spoločnosťou Slovenské tunely. Zmluva bola podpísaná 26.októbra 2012. Vyčíslená suma podľa zmluvy bola na 1 064 783,63 eur bez DPH. Celková cena opravy vrátane DPH bola však 1 277 740,36 eur, ktorá bola hradená z rozpočtu Dopravného podniku. Táto suma podľa zmluvy zahrňovala prípravné práce, vrty pre ílovo-cementovú injektáž, búranie revíznych šácht, ílovo-cementová injektáž, vrty pre chemickú injektáž, vrty pre pre injektáž rozpínavou zmesou, vyburanie zvodníc, odvodňovacie vrty, zriadenie zvodníc, zriadenie revíznych šácht a vypratanie staveniska. Ako uviedla hovorkyňa DPB Ing. Agáta Staneková, nad rámec sanácie bola opravená aj dažďová kanalizácia BVS na Žižkovej ulici, ktorej priesaky spôsobovali zamokrenie tunelových pásov pri západnom portáli tunela. Súčasne sa realizovala mikroinjektáž obmurovky tunelových pásov pod touto kanalizáciou. Dopravný podnik za sanáciu havarijného stavu celkovo zaplatil v roku 2013 spolu 1 287 530 €.

zmluvy rozpočtu hovorkyňa


Telekomunikační operátori. U nás miliarda euro zisku.

Výrok je nepravdivý, keďže zisky operátorov ani zďaleka nedosahujú sumu jednej miliardy eur. Na základe toho, čo Andrej Danko prezentoval, predpokladáme, že myslel ročný zisk operátorov. Podľa údajov, ktoré zverejnil portál etrend.sk boli zisky troch najväčších operátorov pôsobiacich na Slovensku po zdanení nasledovné: Dátum zverejnenia analýzy: 14.10.2013 Naspäť Nahlásiť chybu

etrend.sk


Keď som bol ministrom spravodlivosti vznikol špeciálny súd a špeciálna prokuratúra. Sľúbil som zaviesť "trikrát a dosť". Zaviedlo sa.

Daniel Lipšic pôsobil ako minister spravodlivosti od októbra 2002 - do februára 2006. Špeciálna prokuratúra vznikla 1.septembra 2004. K tomu istému dňu začala fungovať aj druhá nová zložka súdnej moci na Slovensku - Špeciálny súd. Špeciálny súd mal na starosti zvláštne prípady trestnej činnosti. Aj keď bol o niekoľko rokov oficiálne zrušený, na jeho miesto v zápätí nastúpila rovnaká inštitúcia, len s iným menom.

Lipšic vznikla nastúpila vstúpila


S Petrom Schutzom som bol v Simultánke v TV NAŠA v Košiciach a on mi dával taký akože príklad, že však aj ten Gašparovič bol generálny prokurátor, bol predseda parlamentu, a že to je dobré, to človek má byť, keď chce byť prezident, lebo to je nejaké curriculum, ktoré k tomu patrí. Len aj výsledok potom k tomu patrí.

Záznam relácie s P. Schutzom nie je verejne dostupný.


Začala sa oprava najfrekventovanejšej cesty v okrese Galanta, medzi obcami Mostová a Čierna Voda. Rekonštrukcia bude financovaná výlučne z vlastných zdrojov TTSK, vo výške 170 tisíc eur.

Predmetný výrok bol zverejnený 7. septembra v maďarčine na facebookovej stránke Józsefa Berényiho. V tomto svojom výroku tvrdí, že ide o opravu najfrekventovanejšej cesty v okrese Galanta, medzi obcami Mostová a Čierna Voda a zároveň, že samotná oprava bude hradená výlučne z vlastných zdrojov Trnavského samosprávneho kraja (ďalej len „TTSK“) vo výške 170 tis. EUR. S ohľadom na nižšie uvedené fakty hodnotíme výrok Józsefa Berényiho za nepravdivý. Na Slovensku bolo v roku 2010 a 2015 vykonané celoštátne sčítanie dopravy. Vo výsledkoch tohto sčítania vôbec nie sú uvedené výsledky intenzity dopravy na ceste III/1356, ktoré prechádza obcami Mostová a Čierna Voda. Na základe tohto je predpoklad, že táto cesta zrejme nie je najviac frekventovanou cestou v okrese Galanta, inak by bola intenzita dopravy na nej vyhodnotená ako tomu bolo napr. v prípade cesty III/1355 ( .pdf , s. 6). V správe zverejnenej na stránke mynitra.sme je uvedené, že TTSK plánovalo investovať 170 tis. EUR do rekonštrukcie komunikácie v jeho správe, ale ide o komunikáciu II/573 medzi obcami Šoporňa a Dlhá nad Váhom, ktorá patrí medzi jednu z najviac vyťažených komunikácii v okrese ( .pdf , str. 4).

facebookovej

.pdf

mynitra.sme

.pdf


Vďaka SaS ušetrili slovenskí daňovníci 820 miliónov eur pri prvej pôžičke Grécku a vďaka SaS prišli poslanci o priestupkovú imunitu.

Správa SITA zo 4. mája 2010 uvádza, že "krajiny eurozóny schválili aktiváciu 110-miliardovej pôžičky pre Grécko, ktorú poskytne únia Aténam spolu s Medzinárodným menovým fondom (MMF) v nadchádzajúcich troch rokoch..... Slovensko by sa malo na pôžičke Grécku podieľať počas trojročného obdobia sumou zhruba 800 miliónov eur." Bývalá vláda SR sa však zhodla na uznesení a odporúčaní v parlamente pôžičku pre Grécko nepodporiť a návrh na vyslovenie súhlasu parlamentom neprešiel .

SITA

viacerí

Gašparovič


Do Akreditačnej komisie sme počas tohto volebného obdobia nominovali vždy zahraničných expertov.

Podľa oficiálnej stránky Ministerstva školstva je základnou úlohou Akreditačnej komisie sledovať, posudzovať a nezávisle hodnotiť kvalitu vzdelávacej, výskumnej, vývojovej, umeleckej a ďalšej tvorivej činnosti vysokých škôl. AK má 21 členov, ktorých vymenúva vláda na obdobie šiestich rokov najviac na dve po sebe idúce funkčú obdobia . Za minulé volebné obdobie navrhol Eugen Jurzyca dokopy osem kandidátov z celkového počtu členov AK a to: Roberta Schronka , Jozefa Mihoka , Gabrielu Petrovú (rodená Porubská), Ladislava Čarného , Marcelu Gbúrovú , Júliusa Horvátha , Milana Pola , Jána Slováka . Pôsobisko na zahraničnej univerzite majú len poslední traja experti. Z toho vyplýva, že tvrdenie v programovom vyhlásení - že do Akreditačnej komisie počas tohto volebného obdobia nominovali vždy zahraničných expertov - nie je pravdivé.

Oprava: po upozornení diskutujúceho výrok opravujeme:

Napriek tomu, že prví siedmi menovaní nastúpili do svojej funkcie 1.9.2010, boli nominovaní a schválení ešte predchádzajúcim ministrom Mikolajom. Eugen Jurzyca nominova l len dvoch členov akreditačnej komisie: okrem zmieneného Jána Slováka z Masarykovej univerzity aj Jana Fidrmuca z Brunel University, UK. Obaja sú zahraničný experti.

Za chybu sa ospravedlňujeme.

úlohou
Schronka
Mihoka
Petrovú
Čarného
Gbúrovú
Horvátha
Pola
Slováka
boli nominovaní
nominova
dvoch
Jana Fidrmuca


Rovnako to nie je ani blízke Grécku, ktoré malo minulý rok deficit 13,6%.


Slovensko je dôveryhodným a rešpektovaným partnerom v rámci EÚ aj na medzinárodnej scéne, čoho potvrdením sú prijatia a rokovania s najväčšími svetovými lídrami – prezidentom USA, Ruska, ale aj návštevy európskych lídrov A. Merkelovej, F. Hollanda a ďalších na Slovensku.

Počas troch rokov vlády Roberta Fica sa skutočne uskutočnili rokovania s prezidentom USA Barackom Obamov a návštevy Slovenska prezidentami Nemecka a Francúzska. Počas posledných troch rokov sa neuskutočnila formálna návšteva ruského prezidenta Putina na Slovensku. Ruský prezident sa však stretol s viacerými slovenskými predstaviteľmi pri rozličných udalostiach, čo považujeme za dostatočné na to, aby sme výrok považovali za pravdivý. Premiér Fico bol v roku 2013 prijatý prezidentom Barackom Obamom v Bielom Dome. Súčasťou stretnutia bol aj desaťminútový rozhovor medzi štyrmi očami. Nemecká kancelárka Angela Merkel zavítala na Slovensko minulý rok v októbri a francúzsky prezident, François Hollande , prijal pozvanie do Bratislavy, kde sa stretol s bývalým prezidentom Ivanom Gašparovičom a premiérom Robertom Ficom. Za ďalšie významné stretnutia predstaviteľov SR môžeme považovať stretnutie v apríli 2014 s bývalým predsedom európskej komisie José Manuel Barrosom, generálnym tajomníkom OECD Angelom Gurriaom na konci roku 2014 a stretnutie s generálnym tajomníkom NATO Andersom Foghom Rasmussenom v máji 2014. Robert Fico sa stretol s Vladimírom Putinom ešte v roku 2009. V roku 2011 navštívil Putin Slovensko a stretol sa s vtedajšou premiérkou Radičovou a prezidentom Gašparovičom. Vladimíra Putina následne pozval na Slovensko ešte predchádzajúci prezident Ivan Gašparovič na oslavy 70. výročia SNP, Putin však nakoniec neprišie l, zastúpil ho jeho minister obrany. Sergej Lavrov , minister zahraničných vecí Ruskej federácie, navštívil Slovensko v apríli tohto roku. Slovenskí ústavní a diplomatickí predstavitelia sa stretli s ruským prezidentom Putinom pri viacerých ďalších udalostiach. Veľvyslanec v Moskve Migaš prijal od prezidenta Putina vyznamenanie pri príležitosti ukončenia svojho pobytu v Moskve v roku 2014. Minister zahraničných vecí Lajčák sa stretol s prezidentom Putinom na konferencii v Petrohrade v roku 2013. Slovenský prezident Gašparorovič a minister obrany Glváč sa stretli s prezidentom Putinom v roku 2014 počas osláv výročia vylodenia v Normandii. Robert Fico navštívil Moskvu a bol prijatý spolu s ostatnými zahraničnými hosťami prezidentom Vladimírom Putinom 9.5.2015 pri príležitosti osláv konca druhej svetovej vojny. Táto udalosť sa však stala až po publikovaní vládnych faktov, aj keď v čase publikovania už bolo známe, že je slovenský predstaviteľ pozvaný. Zdroje: SITA , TASR , UV SR , MZV SR . Dátum zverejnenia analýzy: 17.04.2015 Naspäť Nahlásiť chybu

prijatý
Merkel
Hollande
Gurriaom
Rasmussenom
stretol
navštívil
pozval
neprišie
Lavrov
prijal
stretol
stretli
prijatý
SITA
TASR
UV SR
MZV SR


To vám poviem rovno. Tak ako niektorí poslanci, nehovorím o pánovi Beblavom to spolitizovali. Povedali, 10%, 15%, 30% im (učiteľom, pozn.)treba pridať.

Je pravdou, že niektorí poslanci verejne potvrdili, že učiteľom treba pridať. Na druhej strane žiaden poslanec nespomenul zvýšenie o 15 či dokonca 30 %. D. Čaplovič hyperbolizuje vyjadrenia poslancov, preto hodnotíme výrok ako zavádzanie.

Jana Žiťňanská
Daniel Lipšic
SDKÚ
uvádza
SAS
povedal
podporujú


Poviem, zastavenie tranzitu ťažkej nákladnej dopravy po cestách 2. a 3. triedy je veľmi vážne víťazstvo a výsledok viacej ako ročnej práce s novou vládou, to neprišlo samo od seba.

Návrh novely zákona o cestnej premávke obsahujúci plošný zákaz tranzitu pre nákladnú dopravu nad 12 ton po cestách druhej a tretej triedy bol prezentovaný už za predchádzajúcej vlády Ivety Radičovej. 10. júla 2011 ho však poslanci NR SR nepodporili a odhlasovali len obmedzenie tranzitu týchto vozidiel na vybraných cestách pomocou "zákazových" dopravných značiek. Následne bolo obmedzenie tranzitu na cestách II. a III. triedy obsiahnuté v uznesení vlády z 21. novembra 2012, tj. už za vlády Roberta Fica. Plošný zákaz tranzitu na cestách III. triedy by mal začať platiť od 1. januára 2014, pričom od rovnakého dátumu bude prebiehať monitoring na cestách II. triedy, ktorý rozhodne o prípadnom rozšírení zákazu aj na ne. Výrok teda hodnotíme ako pravdivý, aktuálne výsledky sú skutočne výsledkom súčasnej vlády. Podľa informácii z decembra 2012 však Ministerstvo dopravy po stretnutí s dopravcami a samosprávami uvažovalo nad inými alternatívami ako plošný zákaz nákladnej dopravy po cestách 2. a 3. triedy. V praxi však platí resp. od nového roka bude platiť uznesenie vlády z novembra 2012. Dátum zverejnenia analýzy: 14.11.2013 Naspäť Nahlásiť chybu

prezentovaný uznesení zákaz uvažovalo


...vo všetkých prieskumoch, ktoré sa robia medzi ľuďmi vyplýva, že Slovensko alebo teda väčšinový názor je taký, že Slovensko sa uberá nesprávnym smerom.

Všetky posledné merania Eurobarometru naozaj potvrdzujú, že vyhliadky ľudí smerom do budúcnosti nie sú dobré. Že sa krajina uberá zlým smerom v poslednom meraní v roku 2013 uviedlo až 56 % opýtaných. Výrok preto hodnotíme ako pravdivý.

.pd .pdf


Pokiaľ viem tak Ryban, vy ste tam (Fakultnej nemocnici v Žiline, pozn.) robili manažéra kedysi.

V životopise Igora Rybana sa medzi pracovnými skúsenosťami nachádza aj Fakultná Nemocnica s Poliklinikou Žilina. Ryban tu pracoval od roku 2011 do 2012 ako:

životopise


Keď sa toto (pozn. obštrukcia) dialo v menšom v Českom parlamente, tak Ústavný súd zasiahol a povedal, že je to protiprávne.

Poslanci českej vládnej koalície pristúpili v minulom roku k jednorázovej úprave valorizácie dôchodkov. S rozhodnutím ale nesúhlasila opozícia, ktorá avizovala parlamentné obštrukcie. Tou najvýraznejšou sa zviditeľnil líder hnutia SPD, ktorý rečnil vyše 7 hodín, koalícia následne obmedzila dĺžku rozpravy. Hnutie ANO napadlo novelu na Ústavom súde a domáhalo sa jej zrušenia. V januári tohto roku český ústavný súd rozhodol, že schválenie vládnej novely prebehlo v súlade so zákonom. Súd taktiež uviedol, že opozícia mala dostatok priestoru na vystúpenie. Český ústavný súd však nekonštatoval, že obštrukcia opozíce bola protiprávna, ale, že postup vládnej väčšiny bol v súlade so zákonom, pretože opozícia mala dosť času sa vyjadriť. Ohľadom obštrukcií sa súd naopak vyjadril, že sú právom opozície, ale nemajú viesť k znemožneniu výkonu moci vládnou väčšinou. Výrok Denisy Sakovej preto hodnotíme ako nepravdivý.

V minulom roku v čase prudko rastúcej inflácii pristúpili poslanci českej vládnej koalície k jednorazovej úprave mechanizmu mimoriadnej valorizácie dôchodkov. V dôsledku vládnych úprav rástli dôchodky menej ako sa očakávalo. Vláda toto opatrenie zdôvodnila najmä rozpočtovou zodpovednosťou.

S návrhom však nesúhlasila opozícia. Hnutie ANO a SPD už dopredu avizovali parlamentné obštrukcie. Opoziční poslanci využívali ustanovenie, ktoré im okrem iného dávalo možnosť časovo neobmedzeného vystúpiť. Len líder hnutia SPD Tomio Okamura rečnil viac ako sedem hodín.

Koalícia počas rokovania o spomalení valorizácie penzií stanovila pevný čas hlasovania, čím obmedzila dĺžku rozpravy. Opozícia to označila za porušenie demokratických princípov. Hnutie ANO napadlo novelu na ústavom súde a domáhalo sa jej zrušenia.

Podľa opozičných zákonodarcov o nižšom raste penzií vládna väčšina rozhodla spätne, a dôchodcovia tak už mohli počítať s vyššou valorizáciou. Opozícii zároveň prekážalo, že Snemovňa novelu schválila v stave legislatívnej núdze a namietala porušenie demokratických princípov, keďže v čase ukončenia rozpravy boli do rozpravy stále prihlásení viacerí poslanci.

Koncom januára tohto roku český ústavný súd dospel k rozhodnutiu , že vyhlásenie stavu legislatívnej núdze vládou nebolo protiústavné. Súd taktiež uviedol, že opozícia mala dostatok priestoru na vystúpenie v Poslaneckej snemovni a niektoré prejavy boli podľa neho zjavne obštrukčné.

Súd v náleze okrem iného citoval opozičných politikov, ktorí otvorene hovorili o tom, že využívajú obštrukcie. „Nie je možné preto tvrdiť, že parlamentnej opozícii bolo odopreté právo sa k návrhu zákona vyjadriť z dôvodu nedostatku času, keď čas, ktorý k tomu dostali, využívali na zjavné obštrukcie,“ konštatoval český ústavný súd.

K obštrukciám súd ešte doplnil , že sú právom opozície, ale nemajú viesť k paralýze snemovne a oslabeniu či znemožneniu efektívneho výkonu moci vládnou väčšinou. „Obštrukciami teda síce môže parlamentná menšina deklarovať svoj rozhodný nesúhlas s návrhom zákona, avšak v okamihu, keď svojimi obštrukciami zásadným spôsobom naruší fungovanie Poslaneckej snemovne, je parlamentná väčšina oprávnená urobiť adekvátne opatrenia na zabezpečenie jej fungovania,“ uvádza sa v náleze.

pristúpili nesúhlasila stanovila Podľa namietala prihlásení dospel rozhodnutiu citoval doplnil


...tri roky za sebou náš rozpočet je v skupine najlepších rozpočtov s Nemeckom, Luxemburskom, Holandskom...

Za roky 2015, 2016 a 2017 zaradila Európska komisia SR medzi krajiny, ktorých návrhy rozpočtov sú plne v súlade s Paktom rastu a stability a z tohto pohľadu boli rozpočty týchto krajín vyhodnotené ako najlepšie. Medzi týmito krajinami boli aj Nemecko, Luxembursko a Holandsko, ako uvádza minister. Výrok hodnotíme ako pravdivý. Minister Kažimír naráža na dokument " Implementácia Paktu stability a rastu " z novembra 2016, ktorý vypracoval Európsky parlament na základe rozhodnutí a odporúčaní Európskej komisie. Neobsahuje žiadne hrozby disciplinárnych opatrení voči krajinám, ktoré neplnia ciele, kde dokonca aj krajiny s rastúcou úrovňou dlhu dostali pozitívne hodnotenie. Podľa tohto dokumentu má päť krajín v eurozóne fiškálnu situáciu v súlade s Paktom stability a rastu: Nemecko, Estónsko, Luxembursko, Holandsko a Slovensko . Situácia v ďalších piatich krajinách sa považuje za " vo všeobecnosti v súlade s Paktom stability a rastu ": Francúzsko, Írsko, Lotyšsko, Malta a Rakúsko. Zvyšných osem krajín je " vystavených riziku nedodržania Paktu stability a rastu ". Patria sem Belgicko, Cyprus, Španielsko, Taliansko, Litva, Portugalsko, Slovinsko a Fínsko.Údaje sa týkajú návrhu rozpočtov krajín na rok 2017. Môžme povedať, že Komisia zhodnotila rovnaký záver v prípade piatich krajín (Nemecko, Estónsko- 2016, Írsko-2015, Luxembursko, Holandsko a Slovensko). Ich plány návrhu rozpočtu spĺňali požiadavky na rok 2016 a 2015 v rámci Paktu stability a rastu. Dátum zverejnenia analýzy: 02.05.2017 Naspäť Nahlásiť chybu

zaradila

Paktom

dokument


Pán Kažimír aj povedal, že pán Kamenický klame, že nevyberie 2,7 miliardy, ale že vyberie iba 2,1 miliardy. Povedal tiež, že tu nebude žiaden ekonomický rast alebo že bude veľmi nízky. Povedal, že nebudú rásť platy, takže ľuďom sa bude ťažšie žiť. Povedal, že 30 000 ľudí príde o zamestnanie.

Podľa ministerstva financií má tretí balík konsolidačných opatrení priniesť 2,7 miliárd eur. Národná banka Slovenska však počíta s nižším objemom konsolidácie, šetrenie odhaduje na približne 2,1 miliardy eur. Guvernér NBS Peter Kažimír zároveň informoval, že slovenská ekonomika môže do roku 2027 prísť o 30-tisíc pracovných miest. Kažimír však ministra financií Kamenického neobvinil z klamstva. Hlavný ekonóm NBS Horváth na tlačovej konferencii NBS o ekonomickom a menovom vývoji iba poukázal na rozdiel medzi číslami, o ktorých informovali médiá, a výpočtami NBS, nehodnotil vyjadrenia ministra financií. Výrok preto hodnotíme ako zavádzajúci.

Podľa ministerstva financií má tretí balík konsolidačných opatrení ušetriť štátu 2,7 miliardy eur. Národná banka Slovenska (NBS), ktorej je Peter Kažimír guvernérom, odhaduje objem konsolidácie na približne 2,1 miliardy (v čase od 6:43 ). Uviedol to hlavný ekonóm NBS M. Horváth na tlačovej konferencii o ekonomickom a menovom vývoji 25. septembra 2025.

Horváth rozdiel medzi odhadmi ministerstva financií a NBS vysvetlil tým, že dopady niektorých opatrení boli hodnotené konzervatívne, iné zas do konsolidácie započítané neboli, pretože nepredpokladá, že sa naplnia v plánovanom rozsahu (v čase od 7:00 ).

Peter Kažimír informoval, že NBS znižuje odhad ekonomického rastu na rok 2025 pod 1 %, z vlaňajších asi 3 % (v čase od 0:46 ). Na budúci rok počíta s ďalším spomalením, rast by mal dosiahnuť zhruba 0,5 %.

NBS zároveň očakáva, že slovenská ekonomika príde do roku 2027 o 30-tisíc pracovných miest (v čase od 17:09 ).

Guvernér NBS zlé ekonomické vyhliadky pripisuje geopolitickému napätiu vo svete vrátane obchodných vojen. Tieto okolnosti podľa neho znásobujú dopad konsolidácie na slovenskú ekonomiku (v čase od 2:47 ).

Kažimír však ministra financií Kamenického neobvinil z klamstva. NBS vo svojej správe informovala o očakávanom vývoji ekonomiky SR zo strednodobého hľadiska, pričom poukázala na odlišné vyčíslenie konsolidačného balíčka - Horváth sa odvolal na médiá, v ktorých sa „spomína väčšinou číslo 2,7 miliárd“ (v čase od 6:43 ), nespomenul ministerstvo financií ani L. Kamenického.

Tretí balík konsolidačných opatrení parlament schválil 24. septembra 2025.

ušetriť

schválil


Takže ten reálny stav je taký, že Európska únia sa nachádza v krízovom stave, čo sa týka výzbroje a čo sa týka vôbec armádnych záležitostí. Ideme teraz investovať ďalšiu miliardu a to je iba oznámená, pol miliardy z európskeho rozpočtu a pol miliardy z rozpočtov členských štátov na výrobu v rámci zbrojárskeho priemyslu, pretože nemáme vlastne už ani vlastné zásoby.

Európske obranné rozpočty boli dlhodobo podfinancované. To sa zmenilo s nástupom ruskej agresie v roku 2014 a jej zintenzívnenia v roku 2022. Od vypuknutia vojny na Ukrajine síce výdavky jednotlivých krajín vzrástli, no obranná kapacita Európy i tak zostáva v kritickom stave. Európsky kontinent sa borí s nedostatkom armádnych továrne, zásob zbraní a munície, a slabá je taktiež pripravenosti personálu.

Najmä počas konfliktu, kedy je spotreba zdrojov vyššia sa EÚ snaží zvyšovať výrobné kapacity aj pre potreby Ukrajiny. Časť financií je navyše určená na kompenzovanie tých členských štátov, ktoré už odovzdali materiál ukrajinským ozbrojeným silám.

Brusel hovorí aj o potrebe spoločných nákupov členských krajín a posilnení výrobných kapacít munície na kontinente. Na to nedávno apeloval aj generálny tajomník NATO Jens Stoltenberg.

Európska rada sa 20. marca 2023 dohodla na trojfázovou prístupe zameranom na urýchlenie dodávok a spoločného obstarávania s cieľom dodať Ukrajine v rámci spoločného úsilia počas nasledujúcich 12 mesiacov jeden milión kusov delostreleckej munície.

Prvým bodom je poskytnutie munície Ukrajine zo zásob členských štátov Únie, druhým bodom je spoločný európsky nákup munície pre Ukrajinu. Tretím bodom sú cielené opatrenia vrátane financovania zamerané na zvýšenie výrobnej kapacity EÚ a riešenie súčasného nedostatku munície a riadených striel, ako aj ich komponentov.

Európska Rada prijala začiatkom marca, v rámci druhej fázy podporného plánu, opatrenie pomoci Ukrajine v hodnote 1 miliardy EUR v rámci Európskeho mierového nástroja. Opatrenie prispeje k posilneniu spôsobilostí a odolnosti Ukrajiny, aby mohla brániť svoju nezávislosť, zvrchovanosť a územnú celistvosť a chrániť civilné obyvateľstvo pred prebiehajúcou ruskou vojenskou agresiou.

Pomocou finančných prostriedkov z tohto opatrenia pomoci sa ukrajinským ozbrojeným silám poskytne delostrelecká munícia kalibru 155 mm a na požiadanie aj riadené strely, ktoré budú spoločne obstarávať členské štáty EÚ z európskeho obranného priemyslu.

Tomuto kroku predchádzalo schválenie podporného balíka v hodnote 1 miliardy EUR, ktorý EÚ umožnil uhradiť členským štátom náklady na muníciu zem – zem a delostreleckú muníciu, ako aj na riadené strely, ktoré darovali Ukrajine z existujúcich zásob

Spolu s predchádzajúcim rozhodnutím urýchlene poskytnúť muníciu z existujúcich zásob vyčleňuje EÚ na tento účel 2 miliardy EUR, čím sa celková vojenská podpora EÚ Ukrajine zvýši na 5,6 miliardy EUR.

Európska komisia už prijala aj 3. fázu plánu na podporu výroby munície. Cieľom novej legislatívy je zväčšiť výrobnú kapacitu EÚ a riešiť terajší nedostatok munície a rakiet a ich komponentov.

zostáva vyššia kompenzovanie hovorí dohodla prijala poskytne schválenie


Ak teda máme vychádzať z toho, tak potom musíme vychádzať aj z toho, že ak sú tam niekde zaznamenané šušťanie peňazí (v spise Gorila pozn.), tak vtedy, keď je tam prítomný pán Hatara, asistent. Vtedy pána poslanca Fica.

Šušťanie peňazí je zaznamenané priamo v spise Gorila 26. mája 2006 pri stretnutí Jaroslava Haščáka z Penty a Františka Határa, vtedajšieho osobného tajomníka predsedu SMER-u Róberta Fica: Spis Gorila : Haščák doniesol Határovi peniaze v hotovosti na financovanie volebnej kampane SMERu (v zmysle dohovoru viď stretnutie Haščák, Határ, 18.5.2006), ktoré odovzdáva Határovi -konkrétnu sumu nespomínajú. Haščák len hovorí: „Doniesol som ti tie veci, Dobre“ a vyťahuje pravdepodobne obálku (počuť šuchot). Dohovor medzi Haščákom a Határom z 18. mája 2006 uvádza Gorila: Határ sa pýta ako chcel Haščák pomôcť Smeru. Haščák hovorí, že tak aby to malo význam. Hovorí, že by im dal dajme tomu 5 mil. Sk. Határ hovorí, že im Haščák pomohol aj v minulosti. Határ hovorí, že by privítali pomoc pre zamestnancov Smeru (17 zamestnancov) a pre ľudí, ktorí im pomáhajú v kampani. Ide o čierne peniaze navyše oproti oficiálnemu príjmu. Haščák hovorí, že na budúci týždeň by vedel dať dokopy aj hotovosť, ktorú by mohol Határovi odovzdať.

Gorila


Hovoriť teraz o študentoch z hľadiska zodvodnenia dohôd, treba povedať zase v dvoch rovinách, že my sme tam ponechali istú výhodu a tá výhoda je 50 percentných odvodoch v porovnaní s ostatnými.

Na základe novely zákona č. 461/2003 Z. z. o sociálnom poistení z dňa 10.8.2012 (ktorá pozmeňuje i Zákon č. 311/2001 Z. z. Zákonník práce, Zákon č. 595/2003 Z. z. o dani z príjmov, Zákon č. 43/2004 Z. z. o starobnom dôchodkovom sporení, Zákon č. 580/2004 Z. z. o zdravotnom poistení a Zákon č. 400/2009 Z. z. o štátnej službe) sa Dohody o vykonaní brigádnickej práce študentov pozmenili ( § 227 Zákonník práce ) a na základe povinnosti platiť odvody (taktiež tu ) rozdelili do dvoch kategórií:

novely
§ 227 Zákonník práce
platiť odvody
tu


V PSK je najvyššia nezamestnanosť v rámci Slovenska, zhruba 57.000 nezamestnaných a naopak, najnižšie mzdy.

Najvyššia nezamestnanosť v rámci samosprávnych krajov v SR je, tak ako tvrdí Andrej Gmitter, práve v tom Prešovskom. Podľa ústredia práce je uchádzačov o zamestnanie v PSK takmer 53 tisíc. SITA uvádza PSK ako kraj s najnižšou priemernou mzdou. Výrok hodnotíme ako pravdivý.

zaznamenali Ústredia SITA


No, zatiaľ neviem o tom, že by hociktorá strana povedala, že cúva a nechce takúto, takúto podporu dať tomuto návrhu zákona (...je rozhodnutie zmeniť zákon tak, aby v niektorých prípadoch a nielen pri voľbe generálneho prokurátora mohla ísť aj verejná voľba, ale samozrejme, ak napriek tomu sa podá návrh 15 poslancov a Národná rada to schváli, tak môže ostať každá voľba tajnou voľbou, ale v tomto prípade určite budem sa snažiť dosiahnuť verejnú voľbu, pozn.).

Žiadna strana sa nevyjadrila, že verejnú voľbu nepodporí. Štyria poslanci OKS z Mostu-Híd o tejto možnosti diskutovali , ale nakoniec sa rozhodli verejnú voľbu podporiť. I začiatkom decembra pred koaličnou radou nebolo isté , ako sa ostatné koaličné strany k tomuto nápadu postavia.

diskutovali
nebolo isté


No, v žiadnom prípade, dokonca tvrdím a to je aj v našom programe, že sa musí zmeniť spôsob výuky slovenského jazyka na školách s vyučovacím jazykom maďarským. Musia slovenský jazyk vyučovať ako druhý jazyk, lebo nie je to materinský, to znamená iná metodika...

Strana MOST-HÍD vo svojom volebnom vzdelávacom programe ponúka zmenu vo výučbe slovenského jazyka v rámci národnostného školstva. V programe strany sa tvrdí, že keď sa malé dieťa učí rozprávať najprv počúva, potom komunikuje (jeho mozog absorbuje aj viac rečí). Preto treba podľa strany pri vyučovaní slovenského jazyka vychádzať z toho, že: žiak najprv musí počúvať a porozumieť, a až potom komunikovať. „ Na základnej škole, by sa mal naučiť komunikovať, namiesto toho chceme od žiaka hneď gramatické poučky. Učivo gramatiky sa musí rozdeliť na ZŠ a na SŠ. Z literatúry zostane na ZŠ minimálne podporíme jazykové zručnosti (napr. báje, povesti, rozprávky), memorizovanie ťažkých básní, napr. Hviezdoslava presuňme do SŠ.“

programe


Ste napríklad v roku 2008 na určitej porade, niekde v Prešove myslím to bolo, radili starostom, primátorom obcí, aby pri čerpaní eurofondov využili služby istej agentúry českej, ktorá sa volá Star EU. Čo je veľmi prekvapujúce, táto agentúra bola skutočne veľmi úspešná v tých výzvach v tých verejných súťažiach, na ktorých sa zúčastnila, pretože zo 70 účastí v týchto súťažiach na veľké prekvapenie všetkých 70 vyhrala.

V marci 2008 sa v Prešove konal snem strany SMER- SD, kde mal Ján Richter odporučiť primátorom a starostom spoločnosť Star EU. Podľa štúdie Konzervatívneho inštitútu M.R. Štefánika, táto spoločnosť vyhrala všetkých 70 tendrov zo 70 účastí. Výrok preto hodnotíme ako pravdivý. Podľa štúdie Konzervatívneho inštitútu M.R. Štefánika (. pdf. s. 30). Víťazom v 70 verejných obstarávaniach zo 70 projektov financovaných z fondov EÚ, sa stala firma Star EU, a.s.. Analytik Konzervatívneho inštitútu, Ivan Kuhn konštatuje , že takéto odporúčanie pre starostov a primátorov sa udialo v Prešove v roku 2008, kde vtedajší generálny manažér strany SMER-SD a terajší minister práce Ján Richter odporučil starostom a primátorom spoločnosť Star EÚ.

štúdie Konzervatívneho inštitútu
Ivan Kuhn konštatuje


Sľúbili a presadili sme zverejňovanie zmlúv na internete, vyššiu transparentnosť verejných obstarávaní a otvorenie justície verejnej kontrole.

9. decembra 2010 (s platnosťou od 1. januára 2011) boli prijaté zákony, ktoré štátu a samosprávam prikazujú zverejňovať zmluvy obsahujúce verejné financie na internete.

zverejňovať transparentné schválili schválili


Lepší výber poistného, to znamená, 30 miliónov eur, príde postupne v tomto roku. Lieková reforma, čiže lacnejšie lieky od prvého mája prídu postupne od tohoto roku, pretože od prvého mája budú lekárne nakupovať lacnejšie lieky. To znamená, farmaceutickým firmám bude tento štát platiť menej. To je 40 miliónov eur.

Výrok hodnotíme ako pravdivý, pretože v rámci Národného programu reforiem 2011-2014 bolo schválené rozhodnutie, v dôsledku ktorého má dôjsť k zefektívneniu prerozdeľovania poistného pre zdravotné poisťovne. Podľa odhadov by sa tak malo ušetriť 30 miliónov eur. Taktiež lekárne budú lacnejšie od 1. mája 2012 nakupovať lieky, vďaka čomu sa ušetrí 41 miliónov eur. V konečnom dôsledku by sa teda na základe týchto reforiem malo ušetriť 71 miliónov eur. Prerozdelenie financií pre zdravotné poisťovne: Podľa správy z rokovania Vlády SR v rámci Národného programu reforiem Slovenskej republiky na roky 2011 – 2014, bolo prijaté rozhodnutie, na základe ktorého má dôjsť k zefektívneniu prerozdeľovania poistného pre zdravotné poisťovne . To má nastať pomocou pridania nového prediktora prerozdelenia – prerozdelenia podľa nákladovo a klinicky príbuzných skupín na základe chronického užívania liekov tzv. PCG (Pharmacy-based Cost Group). Tento prediktor pribudne k dnes používaným parametrom, ktoré ako uvádza HPI sú vek, pohlavie a od roku 2010 aj ekonomická aktivita poistencov. MZ SR malo vypracovať novelu zákona o zdravotnom poistení a vydať vyhlášku o prerozdeľovaní poistného na verejné zdravotné poistenie do 1. júna 2011. Vzhľadom na náročnosť vypracovania nového prerozdeľovacieho mechanizmu, požiadalo MZ SR o odklad plnenia tejto úlohy do 31. decembra 2013, ten však dostali len do 31. decembra 2011.Podľa správy agentúry SITA zo 17. apríla 2012 nie je tento model doposiaľ stále zavedený a len teraz sa rozhodlo o jeho definitívnom zavedení. Zákonná úprava by mala byť predložená R. Rašim. SITA uvádza , že nový mechanizmus prerozdeľovania by štátnej VšZP mal priniesť ročne na poistnom viac o 30 miliónov eur. Prvá časť výroku je teda pravdivá, pretože vďaka lepšiemu výberu poistného by mala VšZP ušetriť 30 miliónov eur a jej zavedenie vychádza z Národného programu reforiem Slovenskej republiky na roky 2011 – 2014, teda bola schválená v období, keď bol ministrom zdravotníctva I. Uhliarik. Referencovanie cien liekov: K zmene referencovania cien liekov došlo na základe zákona (pdf.) č. 363/2011 o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia. Na základe tohto zákona sa budú na Slovensku nakupovať druhé najlacnejšie lieky v EÚ. Distribútori a lekárne budú takto nakupovať lieky od 1. mája a od 1. júna sa tak budú lieky predávať aj v lekárňach. Čo sa týka úspor, ktoré by malo toto opatrenie zabezpečiť, tak Ministerstvo financií SR najskôr podľa denníka SME vo februári tvrdilo, že úspora z nižších cien liekov bude 75 miliónov. V marci však toto číslo na základe nových výpočtov upravilo. V konečnom dôsledku by sa teda malo ušetriť 41 miliónov . Druhá časť výroku je teda pravdivá tiež, pretože od 1. mája 2012 majú lekárne nakupovať lacnejšie lieky a zároveň by sa vďaka tomuto opatreniu malo ušetriť 41 miliónov eur. Dátum zverejnenia analýzy: 23.04.2012 Naspäť Nahlásiť chybu

správy HPI SITA uvádza zákona podľa


Škola zrušenej stavebnej priemyslovky bola následne (po zlúčení so Strednou odbornou školou stavebnou, pozn.) za 70% odhadnutej trhovej hodnoty predaná súkromným záujemcom.

Na základe dostupných informácií hodnotíme výrok Mariana Kotlebu ako pravdivý. Treba však podotknúť, že spomínaná škola nebola zrušená, ale zlúčením sa stala organizačnou zložkou Spojenej školy, Kremnička 10, Banská Bystrica. (tejto téme sa samostatne venujeme pri inom výroku Marian Kotlebu, pozn.)

článku Uznesenie


Tú istú verejnú mienku sa rozhodol ignorovať v prípade Gabčíkova, kde 98% občanov v referende vyjadrilo nesúhlas s tým, aby utečenci boli dovezení do Gabčíkova, ale Fico si to samozrejme hneď zrátal, pozrel sa, že koľko hlasov mal Smer. V Gabčíkove zistil, že ich bolo 158, tak si povedal, že toto môžeme hodiť cez palubu, tam aj tak Smer-sociálnu demokraciu voliť nebudú.

Referendum v Gabčíkove bolo platné a tábor pre utečencov odmietlo takmer 97% obyvateľov, napriek tomu do Gabčíkova prišlo už 111 utečencov. Zároveň je pravda, že v parlamentných voľbách v roku 2012 získala strana SMER-SD v Gabčíkove 158 hlasov. Výrok preto hodnotíme ako pravdivý. Referendum v Gabčíkove, ktoré sa konalo v nedeľu 2. augusta 2015, bolo platné, pretože na hlasovaní sa zúčastnilo 2603 oprávnených voličov, čo je 58,46%. Na otázku „Ste proti zriadeniu dočasného utečeneckého tábora v účelovom zariadení Slovenskej technickej univerzity v obci Gabčíkovo?" odpovedalo 96,67% voličov kladne. Výsledok referenda nie je pre ministerstvo právne záväzný. Vláda podľa premiéra Roberta Fica rešpektuje a chápe výsledky nedávneho referenda v Gabčíkove. "Nebudeme ho ignorovať," vyhlásil Fico. "...keďže rozumieme tomu, čo ľudia v Gabčíkove povedali, je povinnosťou vlády, aby na toto referendum určitým spôsobom reagovala," Fico však úplne nešpecifikoval, ako konkrétne chce na výsledky referenda reagovať. Ministerstvo vnútra vyhlásilo, že si trvá na svojom a už v auguste prídu prví utečenci z rakúskeho tábora. Napriek jasnému "nie" v referende je v Gabčíkove ubytovaných už 111 utečencov , ktorí sú žiadateľmi o rakúsky azyl. Podľa údajov štatistického úradu v parlamentných voľbách v roku 2012 získala strana SMER-SD v obci Gabčíkovo 158 hlasov, čo predstavuje 5,28%.

Referendum hlasovaní ministerstvo Vláda Ministerstvo utečencov štatistického predstavuje


Zdravotná starostlivosť, tam vôbec nezasahujú obce a mestá, iba samosprávne kraje v spolupráci so štátom.

Mestá a obce podľa aktuálnej právnej úpravy majú niekoľko kompetencií v oblasti zdravotníctva a zdravotnej starostlivosti, ktoré vykonávajú ako prenesený výkon štátnej správy. Výrok Milana Ftáčnika hodnotíme ako nepravdivý. Problematiku právomocí miest a obcí v oblasti zdravotnej starostlivosti upravujú najmä dva zákony. Prvým z nich je zákon č. 369/1990 Z.z. o obecnom zriadení, v ktorom § 4 ods.3 pís. h ustanovuje, že obec pri výkone samosprávy "... utvára podmienky na zabezpečovanie zdravotnej starostlivosti, (...) ." Tento zákon však bližšie neupravuje kompetencie obcí a miest v uvedenej oblasti. O niečo konkrétnejší je zákon č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky. Tento zákon vo svojom § 2 pís. j deklaruje nasledovné kompetencie obcí a miest v oblasti zdravotníctva: zriaďovanie ambulancií vrátane staníc lekárskej služby prvej pomoci a ambulancií v zariadeniach sociálnych služieb; zriaďovanie špecializovaných zariadení ambulantnej starostlivosti, polikliník, nemocníc I. typu a nemocníc s poliklinikou I. typu (tie poskytujú zdravotnú starostlivosť pre spádovú oblasť asi 50 000 ľudí); agentúr domácej ošetrovateľskej starostlivosti; súčinnosť na preventívnych programoch; a schvaľovanie ordinačných hodín neštátneho zdravotníckeho zariadenia . Medzi nemocnice a zdravotnícke zariadenia, ktoré prevádzkujú mestá, patrí napríklad nemocnica Piešťanoch a v Zlatých Moravciach. Tzv. nemocnica novej generácie v Michalovciach je síce v prenájme spoločnosti Svet zdravia, no strategickými partnermi v nej sú Košický samosprávny kraj aj mesto Michalovce. Dátum zverejnenia analýzy: 28.09.2017 Naspäť Nahlásiť chybu

Výrok zákon zákon kompetencie patrí


Keď tento pán (pozn. Hamran) príde do vašej strany a prvé, čo začne kopať do vášho bývalého lídra. Hneď nato začne kopať do pani poslankyne Cigánikovej.

Strana Sloboda a Solidarita (SaS) nedávno oznámila, že jej tím posilní bývalý policajný prezident Štefan Hamran. Hamran sa krátko na to v diskusnej relácii kriticky vyjadril voči viacerým členom strany - bývalého predsedu Sulíka kritizoval za jeho euroskeptické názory či povalenia vlády, Janu Bitó Cigánikovú zas za potýčku s vtedajšou poslaneckou kolegyňou. Výrok Samuela Migaľa preto hodnotíme ako pravdivý.

Na tlačovej konferencii 10. marca 2025 oznámila strana SaS spoluprácu s bývalým policajným prezidentom Štefanom Hamranom ( 3:10 ). Hamran sa pritom v posledným eurovoľbách uchádzal o mandát na kandidátke Demokratov.

V relácii Braňo Závodský Naživo o dva dni neskôr sa Hamran kriticky vyjadril voči viacerým členom strany. Uviedol, že v minulosti so stranou nespolupracoval, pretože nesúhlasil s krokmi bývalého predsedu, Richard Sulíka, vyhlásil, že ak by sa Sulík do strany vrátil, okamžite by spoluprácu ukončil ( 12:30 ).

Neskôr v rámci rozhovoru dodal, že oceňuje Sulíkove opakované úspechy vo voľbách, ale sám je proeurópsky orientovaný, zatiaľ čo Sulík je podľa neho euroskeptik a preto by s ním nedokázal spolupracovať ( 25:44 ).

Na margo poslankyne Cigánikovej konštatoval, že mu je „bytostne nesympatická“ jej potýčka s Romanou Tabakovou. Kritizoval aj to, že o poslankyni boli publikované v bulvárnom týždenníku Plus 7 dní „PR články“ v čase keď sa údajne Hamrana časopis snažil diskreditovať. „Povedal by som to tak, to, čo stelesňuje ona v tej politike, ja pevne dúfam, že budem stelesňovať pravý opak,“ povedal Hamran o Cigánikovej ( 24:10 )..

uchádzal

potýčka


Tam máme pripravené buspruhy, pripravenú zelenú vlnu pre autobusy, ideme aj do dobudovania trolejbusových tratí. Dokonca máme z Operačného programu Integrovaná infraštruktúra predschválené finančné zdroje na dobudovanie tých úsekov, kde ešte trolejové vedenie nie je.

V roku 2017 bol naozaj vypracovaný strategický dokument pre mesto Prešov, takzvaný Masterplan . Ten je určený na rozvoj dopravy v meste a prostredníctvom Operačného programu Integrovaná infraštruktúra umožňuje čerpať prostriedky aj zo zdrojov Európskej únie. S jeho realizáciou mesto začalo v roku 2018. Výrok hodnotíme ako pravdivý.

Tzv. Masterplan je strategický dokument Stratégia udržateľného rozvoja dopravy mesta Prešov a zahŕňa modernizáciu mestskej hromadnej dopravy, cestných stavieb aj ostatných druhov dopravy v meste.

Oficiálny popis projektu uvádza, že hlavným cieľom je " zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu " a " zvýšenie atraktivity a prístupnosti verejnej osobnej dopravy prostredníctvom obnovy mobilných prostriedkov dráhovej MHD ." Ďalším cieľom je " zvýšiť prejazdnosť, plynulosť a bezpečnosť prepravy " a " skvalitnenie dopravnej infraštruktúry, dopravného značenia, dopravných zariadení a riadenia dopravy ." K popisu je pripojený i návrh výstavby nových trolejbusových tratí.

Projekt je realizovaný v rámci Operačného programu Integrovaná infraštruktúra a spolufinancovaný Kohéznym fondom EÚ, konkrétne maximálnou čiastkou 675 596,58 eur a ďalšími 79 481,95 eurami prispel štát. Mesto sa teda zaviazalo financovať len 5 % z plánovaných nákladov projektu, vo výške 39 740,98 eur.

Masterplan

Oficiálny

spolufinancovaný


Aj v Európskej únii existujú rôzne systémy (zdravotného poistenia - či existuje jedna, alebo viaceré poisťovne, pozn.)

V Európskej únii existuje viac druhov zdravotného poistenia. Základné rozdelenie hovorí (s. 4), že unitárny systém (jedna poisťovňa) je v 16 krajinách EÚ a vo zvyšných 12 má poistenec na výber. Výrok preto hodnotíme ako pravdivý.

hovorí venovali krajinách výberu


Slovensko má tak kvalitný rozpočet, že bol zaradený do jedného  s Nemeckým, Holandským (...)

Podobný výrok sme overovali v novembri 2015. Európska komisia zaradila Slovensko vo svojej správe o hodnotení rozpočtov členských štátov eurozóny medzi 5 štátov, ktorých rozpočty sú v súlade s Paktom stability a rastu. Ďalšími takýmito krajinami sú skutočne Nemecko, Holandsko, okrem nich sú to Luxembursko a Estónsko. Výrok preto hodnotíme ako pravdivý.

Správa Komentár


...jeden váš (Kotlebov pozn.) kandidát na poslanca povedal, že Hitler nezačal vojnu.

Richard Sulík mal podľa všetkého na mysli kandidáta na poslanca na ĽSNS Mariána Magáta, ktorý kandidoval z poradového čísla 88. V roku 2013 sa Magát vo svojom statuse na sociálnej sieti o Hitlerovi vyjadril nasledovne: " ...bol aj mierotvorca, skveli ekonom a clovek so srdcom na spravnom mieste". Neskôr sa taktiež vyjadril, že popudom pre II.svetovú vojnu bolo vyvraždovanie Nemcov Poliakmi v Gdaňsku. Výrok hodnotíme ako pravdivý. Marián Magát je známy slovenský extrémista a vodca skupiny Vzdor-Kysuce, otvorene nacionalistickej a neonacistickej skupiny, podobnej Slovenským brancom. Magát sa netají sa svojou nenávisťou k židom, na holokaust podľa jeho slov: "neverí podobne ako v Alaha". Ako upozornil bloger Ján Benčík, o holokauste tiež napísal, že "Holokaust je rozprávka". Vo voľbách do NRSR v roku 2016 kandidoval za K-ĽSNS z 88. pozície na kandidátnej listine. Číslo 88. znamená v neonacistickej symbolike odkaz na pozdrav "Heil Hitler", keďže H je ôsme písmeno abecedy. Už predtým, Magát kandidoval do Európskeho parlamentu za Slovenskú ľudovú stranu. Najnovšie má Magát v pláne kandidovať na post župana žilinského kraja v jesenných voľbách. O tom, že popudom II.svetovej vojny bolo vyvražďovanie Nemcov Poliakmi v meste Gdaňsk, ktoré v tom čase nebolo pod kontrolou Poľska, Magát napísal v statuse, v ktorom porovnával Adolfa Hitlera a Vladimira Putina. Dátum zverejnenia analýzy: 27.03.2017 Naspäť Nahlásiť chybu

vyjadril upozornil kandidovať


Pokiaľ ide o tie zmluvy. 31 zmlúv bolo podpísaných už po parlamentných voľbách (na MZV pozn.)

Výrok hodnotíme ako neoveriteľný vzhľadom na to, že pri uverejnených zmluvách MZV SR sa uvádza až dátum ich zverejnenia, nie podpísania.

Zverejnené zmluvy


...nedokázal (Milan Belica, pozn.) napríklad udržať a prevádzkovať krajské nemocnice. Namiesto toho ich kraj sprivatizoval v prospech finančných skupín.

Nakoľko NSK nesprivatizoval všetky krajské nemocnice a takisto ich vedel prevádzkovať so ziskom, hodnotíme výrok ako nepravdivý. Milan Uhrík totiž výrokom vytvára dojem, že práve vďaka neschopnosti prevádzkovať krajské nemocnice ich kraj sprivatizoval. Navyše, bez ďalšieho vysvetlenia označuje privatizáciu ako negatívny jav. Pozrime sa postupne na všetky tri krajské nemocnice a ich následný predaj: V roku 2010 zanikla nemocnica v Šali. Po niekoľkých neúspešných pokusoch o jej predaj v nej mesto Šaľa zriadilo zoo, od 1. 5. 2017 ale kraj opätovne na jej mieste zriadil nemocnicu s poliklinikou ako rozpočtovú organizáciu kraja. Privatizácia teda v tomto prípade ani neprebehla. V januári 2010 kraj založil neziskovú organizáciu Nemocnice s poliklinikami n. o.. Táto n. o. mala následne v správe nemocnice v Topoľčanoch a Leviciach. Topoľčiansku nemocnicu má od 1.4.2017 v prenájme spoločnosť Svet Zdravia a. s. , patriaca pod skupinu Penta Investments. Levická nemocnica bola v júni 2017 prenajatá spoločnosti WORDIO, s. r. o., ktorej vlastníkom je AGEL SK , a. s.. Obe nemocnice boli prenajaté na 20 rokov a v čase privatizácie hospodárili s výrazným ziskom . Rozhodne teda nemožno hovoriť u neschopnosti ich prevádzkovať. Keďže nemocnica v Šali sprivatizovaná nebola a nemocnice v Topoľčanoch a v Leviciach boli prevádzkované ziskovo, výrok hodnotíme ako nepravdivý.

pokusoch
zriadil
založil
prenájme
Svet Zdravia a. s.
prenajatá
AGEL SK
ziskom


Zákaz účasti tzv. „schránkových firiem“ s neznámymi vlastníkmi na verejných obstarávaniach.

3. decembra 2014 informovala SITA o schválení vládneho návrhu novely zákona o „schránkových firmách“. Bola to reakcia vlády na kauzu CT v nemocnici v Piešťanoch. Tento zákon sa však ukázal ako nedostatočný, pretože neriešil konečného užívateľa výhod. 15 apríla tohto roku vláda pripravila ďalšiu novelu tohto zákona, ktorej cieľom je vytvorenie verejného registra konečných užívateľov výhod z firiem získavajúcich zákazky od štátu. Zákon po tejto novelizácii účasť takýmto firmám s neznámym vlastníkom nedovolí. Novela je však zatiaľ iba v prvom čítaní. Vzhľadom na to, že prvá úprava nebola dostatočná, čoho dôkazom je vládna novela v prvom čítaní, ktorá by už mala lepšie riešiť zákaz schránkových firiem na verejnom obstarávaní, tento výrok preto hodnotíme ako zavádzajúci. Decembrová novelizácia bola od samého začiatku kritizovaná nielen opozičnými poslancami, ale aj médiami, odborníkmi, či podnikateľmi. Ako informoval portál týždenníka TREND , prijatý zákon vyžadoval odhaliť iba formálneho, nie koncového vlastníka firmy. Je možné, že pri firmách z daňových rajov zastávajú tieto funkcie legálne nastrčení ľudia. Zákon tiež dovoľuje zúčastňovať sa na verejnom obstarávaní aj firmám, v ktorých majú podiel verejní funkcionári, napríklad poslanci. Stačí, ak výška podielu bude menej ako 10%.

SITA novelu Novela TREND kritizuje TASR


Mali sme v Komárne problém trochu inakší ako v Bratislave, ten starý múr, ktorý už má 50 rokov, na mnohých miestach začal prepúšťať.

Dátum zverejnenia analýzy: 10.06.2013 Naspäť Nahlásiť chybu


A nikto nekritizoval rok 2011 ani 12 (plánovaný viacročný rozpočet, pozn.).

Žiadnu kritiku návrhov na roky 2011 a 2012 sa nám nájsť nepodarilo. Ak niekto na nejakú narazí, radi doplníme.


V školstve je okolo 150 000 zamestnancov. Z toho je 50 000 nepedagogických zamestnancov. Asi na 35 000 nemá ministerstvo školstva takmer vplyv, lebo idú cez originálne kompetencie.

Pavel Ondek na jednej strane správne uvádza celkový počet zamestnancov v školstve (regionálne školstvo a VŠ), na druhej strane, nesprávne uvádza počet nepedagogických zamestnancov a taktiež počet zamestnancov, na ktorých vzhľadom na originálne kompetencie nemá ministerstvo školstva dosah. Výrok ako celok preto hodnotíme ako zavádzajúci. Podľa štatistík samotného odborového zväzu za rok 2012 (k 31.12 2012) bol celkový počet zamestnancov bol 126 981 v regionálnom školstve plus 21 467 vo vysokom školstve. Spolu by približne išlo o 150 tisíc zamestnancov v regionálnom, ako aj vysokom školstve. Z toho nepedagogický pracovníci tvoria 38 986 zamestnancov. Podľa ďalšej štatistiky za ten istý rok bolo v roku 2012 celkovo 28 352 zamestnancov v pôsobnosti VÚC . Ide teda o približne 30 000 zamestnancov, na ktorých nemá ministerstvo školstva dosah pretože sú v pôsobnosti VÚC. Ak by sme započítali aj zamestnancov v pôsobností cirkví (5 707) a súkromných škôl (5 092). Zamestnanci VÚC, cirkevných škôl a súkromných škôl by tvorili spolu približne 40 000 zamestnancov. Dátum zverejnenia analýzy: 09.05.2013 Naspäť Nahlásiť chybu

štatistík štatistiky


...pani ministerka hovorí, že nechce zvyšovať kvótu, chce uplatňovať 5% kvótu, v septembri povedala, že nebude sa zvyšovať. Pán minister vnútra, pán Kaliňák, pod ktorého patria osemročné gymnáziá, ten povedal, že, ten teda zvýšil na 10%, tak či tak, v tých rozhodnutiach a zároveň povedal, že on je proti akýmkoľvek kvótam.

Ministerka Lubyová pôvodne navrhovala 5 % kvótu, no nakoniec sa kvóta ustálila na 10 %, podľa Kaliňáka kompromisne. Je nutné upresniť, že minister vnútra je proti znižovaniu kvót a nie proti kvótam všeobecne. Kompetencie v oblasti rozhodovania o počte žiakov skutočne patria pod Ministerstvo vnútra SR prostredníctvom obvodných úradov. Výrok napriek nepresnej interpretácii o postoji ministra voči kvótam hodnotíme ako pravdivý. Podľa Denníka N ministerka Lubyová na prelome septembra a októbra 2017 naozaj hovorila, že na osemročné gymnáziá bude chodiť najviac 5 % z počtu študentov, ktorí by mali v septembri 2018 nastúpiť do šiestej triedy. Túto kvótu pritom v tom čase odmietala navýšiť, avšak v polovici januára 2018 rezort školstva začal pripravovať zákon, ktorý hranicu zvýši na dvojnásobok, teda na 10 % školákov z daného ročníka. Kaliňák podľa TASR od začiatku tvrdil, že so znížením počtu žiakov v prvých ročníkoch osemročných gymnázií na 10 % nesúhlasí, avšak je podľa jeho slov pozitívne, že sa neprijalo pôvodných 5%. Podľa slov Kaliňáka on sám nesúhlasí so znižovaním kvót pre prvé ročníky osemročných gymnázií: "Myslím si, že by sa nemal znižovať počet, ale som rád, že oproti pôvodne plánovaným piatim percentám je to desať percent," uviedol pre TASR . Zároveň doplnil, že ide o výsledok kompromisu medzi rezortom vnútra a školstva. Podľa ministra vnútra: " V prípade päťpercentného limitu, ktorý dnes v zákone platí, by súkromné ani cirkevné gymnáziá nemali ani jednu triedu. Rovnako by boli ohrozené špecifické gymnáziá. Preto sme hľadali riešenia. Postupovali sme najmä z pohľadu záujmu detí o dané školy". Remišová v tomto výroku tvrdí, že osemročné gymnázia údajne patria pod rezort Ministerstva vnútra SR. Poslankyňa má zrejme na mysli kompetencie spojené s návrhom počtu tried a počtu žiakov prvého ročníka pre všetky gymnáziá s osemročným štúdiom, ktoré podľa smernice ( .pdf , s. 30) MV SR naozaj spravujú jednotlivé okresné úrady spadajúce pod Ministerstvo vnútra SR. Dátum zverejnenia analýzy: 29.01.2018 Naspäť Nahlásiť chybu

Denníka N
TASR
TASR
Podľa
.pdf


...znižuje sa strata železníc. Ak tá strata bola povedzme v roku 2016 na úrovni okolo 5 miliónov eur, v roku 2017 bola na úrovni 4 milióny.

Podľa údajov Železničnej spoločnosti Slovensko (ZSSK), spoločnosť vykazovala za rok 2016 stratu na úrovni 5,152 milióna eur ( .pdf , s. 18), teda menšiu ako za predchádzajúce roky. Na základe údajov z marca 2018 hospodársky výsledok ZSSK by sa mal podľa predbežných a neauditovaných výsledkov za rok 2017 zlepšiť o 21,47 % v porovnaní s predošlým rokom, čo by predstavoval stratu na úrovni približne 4 miliónov eur. Výrok na základe najnovších dostupných avšak zatiaľ neauditovaných výsledkov hodnotíme ako pravdivý.

údajov .pdf zlepšiť


...máme tu aj nemecký model, kde existujú len osemročné gymnáziá, ktorý má takisto fantastické výsledky (...).

K zásadnej reforme nemeckého vzdelávacieho systému s čím sa skrátila doba gymnaziálneho vzdelania z 9-tích na 8 rokov došlo v roku 2001. Tzv. G8-reformu vtedy prijali všetky spolkové štáty Nemecka. Demagog.sk sa pri výsledkoch osemročných gymnázií zameral na výsledky testovania PISA (Program medzinárodného hodnotenia žiakov) v roku 2015, ktoré sa od roku 2000 vykonáva v trojročných cykloch. Testovanie berie do úvahy čitateľskú, matematickú a prírodovednú gramotnosť 15-ročných žiakov základných a stredných škôl. Podľa hodnotiacej správy PISA boli výsledky žiakov osemročných gymnázií skutočne nadpriemerné, výrok preto hodnotíme ako pravdivý. Do vzorky škôl PISA neboli zaradené všetky školy na Slovensku. Celkový podiel osemročných gymnázií tvorí 4,7 % spomedzi všetkých testovaných škôl. Výsledky testovania slovenských žiakov vykázali pokračujúci trend znižovania výkonov žiakov na Slovensku. Pokles výkonov žiakov je zaznamenaný nielen oproti predchádzajúcim slovenským výsledkom, ale aj oproti priemeru OECD. Percentuálne zastúpenie žiakov osemročných žiakov v takzvanej "rizikovej skupine", t.j. v skupine, kde sa nachádzajú žiaci, ktorí napríklad majú obmedzené znalosti, dokážu vysvetliť len základné pojmy, nedokážu selektovať informácie, je veľmi nízke a prípadný pokles výkonov pri týchto žiakoch nie je tak signifikantný, ako pri žiakoch ostatných škôl. Školský systém v Nemecku je odlišný od toho slovenského. Štúdium na nemeckých gymnáziách trvá deväť rokov, kedy posledné tri roky sú prípravou na maturitnú skúšku. Úspešné maturitné vysvedčenie je jediné, čo nemecké vysoké školy vyžadujú pri prijímaní študentov. Dátum zverejnenia analýzy: 29.01.2018 Naspäť Nahlásiť chybu

PISA PISA systém


Jedným z nástrojov, zodpovednostných nástrojov, je pravidelné hodnotenie sudcov. Kto sa tomu bránil najviac? Sudcovia na strane súdnej moci a v politike Smer. Smer veľmi intenzívne a vehementne namietal proti inštitútu pravidelného hodnotenia sudcov...

Výrok Radoslava Procházku hodnotíme ako pravdivý, nakoľko sa novele zákona o sudcoch a prísediacich bránili najmä sudcovia a strana SMER-SD. TASR ( Sme.sk) : Strana Smer-SD principiálne odmieta novelu zákona o sudcoch a prísediacich. V rozhovore pre TASR to vyhlásil predseda tejto najsilnejšej politickej strany Robert Fico, pričom jej poslanci za ňu nezahlasujú. Návrh zmeny z dielne ministerstva spravodlivosti bude prerokovaný na októbrovej schôdzi Národnej rady (NR) SR. "Nemôžeme rešpektovať politikum, aké zavládlo zo strany vlády vo vzťahu k súdnictvu," zdôraznil s tým, že novela v podstate zlikviduje 120 justičných čakateľov vybratých v rokoch 2006 až 2010. Tí majú prednostné právo obsadiť voľné miesto sudcu. "Keby na to existoval nejaký argument, prosím, ale je to robené iba pod hlavičkou čo s Harabinom," upozornil Fico. Hlasovanie poslancov strany SMER-SD proti novele zákona o sudcoch a prísediacich ako celku hlasovalo podľa webu NR SR 61 poslancov a 1 hlasoval za. Prezident Ivan Gašparovič však túto novelu zákona nepodpísal, preto sa o zákone hlasovalo ešte raz, pričom výsledok za stranu SMER-SD bol podľa TASR, SITA ( Sme.sk ) rovnaký - 61 poslancov hlasovalo proti prijatiu zákona a 1 hlasoval za prijatie zákona. Okrem strany SMER-SD hlasovali proti prijatiu novely zákona o sudcoch a prísediacich aj všetci prítomní poslanci za stranu SNS. Webová stránka Otvorenepravo.sk uvádza, že reakcie sudcov na novelu zákona o sudcoch a prísediacich boli rozpoluplné: Reakcie sudcov boli rozporuplné – hodnotenie sudcov v zásade neodmietame, len nech to nie je pravidelné, nech sa to netýka všetkých sudcov, nech verejnosť nevie, ako kto dopadol... „Periodické hodnotenie všetkých sudcov hrozí paušalizáciou a formalizmom a odčerpá časť sudcovských kapacít, ktorých nie je nazvyš pri samotnej rozhodovacej činnosti v rozsahu súdnej pôsobnosti“, píše sa v pripomienkach Združenia sudcov Slovenska. Veľký odpor vyvolal návrh, aby boli výsledky hodnotenia sudcov zverejňované na internete, s odôvodnením, že by zverejnenie takýchto informácií mohlo viesť „k celkovému zneváženiu predstaviteľov súdnej moci v očiach účastníkov konania a mohlo by viesť k uplatňovaniu bezdôvodných námietok zaujatosti sudcov, predlžovaniu súdnych konaní rôznymi obštrukciami, spochybňovaním práce sudcu, ak by mal byť sudca takto hodnotený len na základe údajov obsiahnutých vo výkaze“ (opäť ZSS). V parlamente je napokon návrh, ktorý zverejňovanie výsledkov hodnotenia už neobsahuje. Najzaujímavejšie reakcie však boli v takmer identických pripomienkach Najvyššieho súdu, Krajského súdu v Košiciach a Súdnej rady. Návrh, aby boli všetci sudcovia pravidelne hodnotení, odmietajú ako vecne nesprávny. Za osobitne pohoršujúci považujú návrh, aby boli hodnotení sudcovia Najvyššieho súdu, a takéto hodnotenie úplne odmietajú. Podľa pripomienok tento návrh „nerešpektuje odlišnosť postavenia sudcov jednotlivých stupňov súdov v rámci súdnictva ... Je nepochybné, že sudca najvyššieho súdu predstavuje vrchol odbornej spôsobilosti pri realizácii výkonu súdnictva. Je preto obsahovo neprípustné, aby sudcovia najvyšších súdov podliehali akémukoľvek hodnoteniu svojej odbornej spôsobilosti. Zvolený postup neopodstatnene spochybňuje odbornú spôsobilosť sudcov najvyššieho orgánu výkonu súdnictva.“ Nesúhlasia však ani s hodnotením sudcov nižších súdov tak, ako to navrhuje MS SR. „Sudcovia krajských súdov preukázali totiž odbornú schopnosť byť sudcami odvolacieho súdu na základe dlhoročnej rozhodovacej činnosti, kedy boli pozitívne hodnotení odvolacími i dovolacími súdmi a úspešne absolvovali výberové konanie v rámci kariérneho postupu na súd vyššieho stupňa.“ Pri sudcoch krajských súdov teda navrhujú („vzhľadom na fyzický vek, ktorý majú sudcovia krajských súdov“), aby boli títo hodnotení maximálne dvakrát za funkčné obdobie a u sudcov okresných súdov navrhujú hodnotenie maximálne štyrikrát za funkčné obdobie.

Podľa vyhodnotenia medzirezortného pripomienkového konania tejto novely zákona k nej bolo vznesených celkovo 171 pripomienok a z toho 57 zásadných, pričom boli zo strany sudcov vznesený takýto počet pripomienok:

Subjekt

Počet pripomienok celkovo

Počet zásadných pripomienok

Subjekt nemal pripomienky

Najvyšší súd SR

16

14

Súdna rada SR

16

6

Združenie sudcov Slovenska

20

20

Slovenská únia nezávislého súdnictva

x

Národná asociácia sudkýň Slovenska

x

Krajský súd v Bratislave

x

Krajský súd v Nitre

2

2

Krajský súd v Trnave

3

0

Krajský súd v Trenčíne

Krajský súd v Žiline

2

0

Krajský súd v Banskej Bystrici

x

Krajský súd v Košiciach

1

1

Krajský súd v Prešove

x

Okresné súdy

x

Špecializovaný trestný súd

x

Justičná akadémia

x

Sudcovská iniciatíva Za otvorenú justíciu

10

2

Spolu

70

45

x

Ako je možné vidieť z tabuľky zo strany sudcov bolo vznesených 70 pripomienok, z ktorých bolo 45 zásadných, čo je viac ako tri štvrtiny zo všetkých zásadných pripomienok.

Sme.sk)

NR SR

Sme.sk

Otvorenepravo.sk


Inflácia v Maďarsku je 18 %, na Slovensku je inflácia 13 celé niečo.

Podľa údajov Štatistického úradu SR bola v auguste inflácia na Slovensku na úrovni 14%.

Podľa najnovších údajov maďarského Centrálneho štatistického úradu (Központi Statisztikai Hivatal) z augusta 2022 je inflácia v Maďarsku na úrovni 15,6%, pričom ide o najvyššiu infláciu od roku 1998.

Iným ukazovateľom sú „core consumer prices” (hlavné spotrebiteľské ceny) čo je miera inflácie, v ktorej nie sú zahrnuté niektoré nestále cenové položky. Hlavné spotrebiteľské ceny v Maďarsku vzrástli v auguste 2022 o 19 percent v porovnaní s rovnakým mesiacom v predchádzajúcom roku.

Eurostat vyčísľuje augustovú infláciu na Slovensku vo výške 13,4 % a 18,6 % v Maďarsku. ( pdf . s.2) zdroj: Eurostat

Vzhľadom na údaje Eurostatu hodnotíme výrok ako pravdivý.

údajov údajov ukazovateľom pdf Eurostat


Ale v novembri rok predtým neurobili rozpočet, nenaplánovali rozpočet tak (...) Vy ste tu tie peniaze nenaplánovali do rozpočtu na ďalší rok, ale bez problémov, bez akejkoľvek ste tam strčili 500 - 600 miliónovú sekeru bez toho, že by ste vedeli odkiaľ tie peniaze zobrať. Neboli v rozpočte.

Poslanci bývalej koalície schválili 13. dôchodky bez toho, aby boli kryté v rozpočte na rok 2020. Sekera však nebola 500 ani 600, ale 430-440 miliónov eur. Tvrdenie Borisa Kollára hodnotíme pre priveľkú odchýlku ako už nepravdivé. Zákone o štátnom rozpočte na rok 2020 nepočítal s trinástymi dôchodkami. Ministerstvo práce, sociálnych vecí a rodiny vo svojich výdavkoch rátalo s vianočnými príspevkami dôchodcom vo výške 152 miliónov eur. Trináste dôchodky ich mali nahradiť. Predkladatelia 13. dôchodkov odhadovali výdavky s nimi spojené na 442 miliónov eur. Rada pre rozpočtovú zodpovednosť počíta so 432 miliónmi eur ročne.

rátalo mali odhadovali počíta


A všimnite si, čo teraz robia Holanďania vo chvíli, keď ich vlastní občania nie takomto počte, to je 30% účasť, 60% ľudí je malý počet holandskej spoločnosti a všetci holandskí politici do jedného, musíme to rešpektovať, to je vôľa ľudí, neexistuje, že by sme to ignorovali.

Holandské referendum o prijatí Asociacnej dohody EÚ s Ukrajinou sa konalo 6. apríla 2016. Väcšina, až 61,6 % Holandanov, ktorí sa zúcastnili na nom, odmietla asociacnú dohodu. Úcast dosiahla 32,2%, preto hlasovanie bolo platné, lebo minimálny prah úcasti obcanov na referende je v Holandsku stanovený na 30 %. Asociacná dohoda bola odmietnutá väcšinou, 61,6 % hlasov oproti 38,1 %, ktoré boli za dohodu ako informuje o referende BBC . To znamená, že 19,13 % oprávnených volicov, alebo približne jedna pätina, bolo proti prijatiu dohody. Výrok Luboša Blahu preto hodnotíme ako pravdivý. Úcast v holandskom referende bola nízka, ale výsledok je právoplatný a z kruhu politikov sa ozývajú na výsledok nie až tak rôzne názory. Aj vláda, aj opozícia sa nechala pocut, že výsledky referenda nesmú byt ignorované a je potrebná diskusia k téme. Premiér krajiny, Mark Rutte v televíznej debate povedal k výsledku toto: " My view is that if the turnout is more than 30%, with such a victory for the 'No' camp, ratification cannot go ahead without discussion ". (zdroj: BBC ) Geert Wilders, hlavný politický rival holandského premiéra sa k výsledku vyjadril v tomto tweete: " If two-thirds of the voters say no, that is a vote of no confidence by the people against the elite from Brussels and The Hague ". (zdroj: Reuters ) Stanovisko zaujali aj další európski politici. Jean-Claude Juncker, predseda Európskej komisie zdôraznoval odhodlanost komisie pre zlepšenie vztahov s Ukrajinou. Manfred Weber, predseda stredo-pravej parlamentnej skupiny Európska ludová strana (EPP) uvítal výsledok rozhodnutia, a vyhlásil, že Európa musí sa stat transparentnejšou a demokratickejšou, bez bruselského politikárcenia. (zdroj: Guardian ) Dátum zverejnenia analýzy: 11.04.2016 Naspäť Nahlásiť chybu

BBC BBC Reuters zdôraznoval Guardian


My ideme vrátiť do Bruselu tri miliardy eur.

Z programového obdobia 2014 - 2020 využilo Slovensko do septembra 2023 11,18 miliardy eur z eurofondov z celkovej pridelenej sumy 14,5 miliardy eur. Do konca roku 2023 tak zostáva vyčerpať 3,32 miliardy eur. Euractiv v auguste 2023 uviedol , že 1,07 miliardy eur pôjde na na podporu riešenia energetickej krízy, 107 miliónov na podporu ukrajinských utečencov a 2,24 miliardy na realizáciu zazmluvnených projektov.

Premiér Ľudovít Ódor ešte v júni 2023 odhadoval, že je možné, že Slovensku prepadne 800 miliónov. Podpredsedníčka vlády Lívia Vašáková sa vyjadrila , že Slovensko o nejaké financie príde, nie však o miliardy eur. Koľko naozaj bude Slovensko posielať naspäť do Bruselu, tak bude známe až po ukončení doby čerpania, avšak časť tejto sumy sa ešte do konca roku 2023 využije, Majerského výrok preto hodnotíme ako nepravdivý.

Demagóg.sk sa 26. 9. 2023 obrátil so žiadosťou o vyjadrenie na Milana Majerského, avšak nezareagoval.

využilo
11,18 miliardy
uviedol
prepadne
vyjadrila


A tu len chcem pripomenúť, že veľké podniky nad 500 zamestnancov dnes tvoria len 25 % zamestnanosti na Slovensku, majú menej zamestnancov ako je u nás živnostníkov.

Na základe dát ŠÚ SR tvorí počet zamestnancov v podnikoch s viac ako 500 zamestnancami 21,59 % celkového počtu pracujúcich na Slovensku. Počet zamestnancov daných podnikov bol určený na 513 128 zamestnancov. Hodnotu 25 % ktorú uvádza Beblavý môžme v rámci tolerancie označiť za pravdivú. Počet živnostníkov bol pre rovnaké obdobie vyšší, predstavoval 641 000 osôb alebo 26,97 %. Výrok ako celok hodnotíme ako pravdivý. Na základe dát ŠÚ SR je možné určiť, že počet pracujúcich zamestnaných v podnikoch s počtom zamestnancov vyšším ako 500 podľa posledných dostupných údajov z tretieho kvartálu 2014 predstavoval 513 128 zamestnancov. Počet živnostníkov v tom istom období bol odhadovaný na 641 000, čo predstavuje vyšší počet pracujúcich ako tých v podnikoch nad 500 zamestnancov. Celkový počet pracujúcich osôb v SR bol za rovnaké obdobie určený na 2 376 300. Z toho vyplýva, že počet zamestnancov v podnikoch s viac ako 500 zamestnancami predstavoval 21,59 % celkového počtu pracujúcich v Slovenskej republike za tretí kvartál 2014. Z tohto dôvodu je možné uznať údaj Miroslava Beblavého ako tolerovateľný. Podiel živnostníkov na celkovom počte pracujúcich je pre porovnanie 26,97 %. Počet pracujúcich v podnikoch nad 500 zamestnancov a živnostníci Dátum zverejnenia analýzy: 02.03.2015 Naspäť Nahlásiť chybu

Celkový počet


My sme mali zahrnuté do tímu Mládeže aj takú osobnosť, ktorá má veľmi silné  skúsenosti aj cez svoju akadémiu ako Zdeno Cíger, fungoval v našom tíme. ...máme v zastúpení minimálne dvoch (hokejových skautov, pozn.), ale v rámci širšej komunikácie oveľa širší počet, a to je Otto Haščák a Janko Gajdošík, ktorý už 23 rokov pracuje ako skaut pre NY Rangers.

Zdeno Cíger spolupracoval, minimálne komunikoval, s Richardom Lintnerom vo veci zlepšenia pomerov a stavu v slovenskom hokeji. Potvrdil to v niekoľkých rozhovoroch, či už pre portál aktuality.sk alebo webnoviny.sk . Ján Gajdošík pôsobí v New Yorku Rangers ako scout už od sezóny 1993/1994. Výrok preto hodnotíme ako pravdivý. Zdeno Cíger v roku 2011 založil H okejovú akadémiu Zdena Cígera , ktorej názov sa časom doplnil na dnešný, Hokejová akadémia Zdena Cígera STARS for Stars. V prvých 3 rokoch bolo sídlo v bratislavskej miestnej časti Trnávka, dnes už sídli akadémia na Drieňovej ulici. Pracujú v nej traja tréneri s približne tromi desiatkami mladých talentovaných hokejistov od 3 do 15 rokov. Akadémia spolupracuje s hokejovým tímom HOBA Dúbravka, kde majú možnosť hokejisti z akadémie pravidelne hrávať súťažné zápasy. Tieto a ďalšie informácie sa dajú zistiť z rozhovoru, ktorý Zdeno Cíger poskytol agentúre SITA na ich webovom portáli webnoviny.sk . Richard Lintner má vo svojom tíme dvoch scoutov. Sú nimi spomínaní Otto Haščák a Ján Gajdošík. Obaja pôsobia v zámorí niekoľko rokov na pozíciach klubových scoutov. Ich agendou sú európski hokejisti, ktorých vyhľadávajú pre hokejový klub NHL New York Rangers. Otto Haščák od sezóny 2003/2004 pôsobil ako Amateur scout 3 sezóny v klube NHL Boston Bruins, ďalšie 4 ako Pro scout v Los Angeles Kings a potom až doteraz ako European scout v New York Rangers. Ján Gajdošík v klube New York Rangers pôsobí na pozícii European scout už od sezóny 1993/1994. Dátum zverejnenia analýzy: 21.06.2015 Naspäť Nahlásiť chybu

aktuality.sk

webnoviny.sk

H

okejovú akadémiu Zdena Cígera

webnoviny.sk

Otto Haščák

European scout


25 rokov som pôsobil ako vysokoškolský pedagóg.

Výrok poslanca NR SR, Martina Fronca, hodnotíme za pravdivý.

Martin Fronc bol vysokoškolským pedagógom od roku 1971 do 1998, čo je presne 27 rokov. Tento údaj uvádza stránka Kresťansko-demokratického hnutia .


Napríklad sám som nevedel, viete, že sa, nevenujem sa potravinárstvu, ale viete o tom, že 65 % zeleniny, ktorá sa na Slovensku predá, je z dovozu? ...A u ovocia je to trošku lepšie, nejakých 40 %.

Nie je nám známe, na základe akej štúdie vyslovil P. Kažimír tieto odhady, avšak nekorešpondujú ani s jednou nami dohľadanou štatistikou, preto jeho tvrdenie hodnotíme ako nepravdivé. Posledné dostupné údaje pochádzajú z roku 2013, v podiely ovocia sa však jedná o rozdiel až na úrovni 30 p.b., možno tak predpokladať že aj aktuálny údaj bude vyšší než uvedených 40 %. O podiele importovaného ovocia a zelenine v spotrebe je možné nájsť informácie v publikácii (.pdf) Národného poľnohospodárskeho a potravinárskeho centra - Výskumného ústavu ekonomiky poľnohospodárstva a potravinárstva z roku 2014. Podiel dovezenej zeleniny na spotrebe bol v roku 2013 na úrovni 60,8 % (s.121), zatiaľ čo podiel dovezeného ovocia bol 71,3 % (s. 114). Pri oboch citovaných štatistikách je do spotreby započítaná priama spotreba ovocia alebo zeleniny a dodávky pre pracujúci priemysel. Ďalšie informácie môžeme nájsť v koncepte (.pdf) Ministerstva pôdohospodárstva a rozvoja vidieka SR, kde sa uvádza percentuálny podiel predaja potravín vyrobených na Slovensku v obchodných systémoch podľa zákona NRSR č. 152/1995 Z.z. o potravinách v znení neskorších predpisov za 1. polrok 2013 (s.9). Podiel ovocí mierneho pásma je tu odhadovaných na 35,3 % a podiel tradičných druhov zelenín na 43,2 %. To znamená, že podiel dovezeného ovocia mierneho pásma predstavoval 64,7 % a podiel zeleniny 56,8 %. Aj v prípade, že Kažimír referuje len k ovociu a zelenine dopestovateľnej na Slovensku, podiely podľa posledných dostupných údajov sú značne odlišné než tie, ktorý uvádza.

publikácii koncepte


Máme novú autobusovú stanicu, počas tohto obdobia sme sa pustili do najmasívnejšej rekonštrukcie materských škôl, obnovujeme súvislé povrchy ciest a chodníkov a ciest v meste a začali sme aj s budovaním parkovísk.

Novú autobusovú stanicu v Banskej Bystrici spustili do prevádzky v septembri 2017. Mesto taktiež pravidelne na svojom webe informuje o aktualizácii stavebného stavu miestnych komunikácií, kam patria nielen cesty, ale aj chodníky. Mesto o ich opravách komunikuje najmä v posledných rokoch - v roku 2017 zosumarizovalo , že za posledné dva roky, teda od roku 2015, preinvestovalo do obnovy miestnych komunikácií viac ako dva milióny eur a plánuje ďalší milión. Koncom roku 2017 oznámilo opravu najzanedbanejších ciest a chodníkov. O rýchlom tempe opráv informovali médiá na jeseň 2018. Čo sa týka parkovísk, napríklad v roku 2017 pribudlo na sídlisku Sásová parkovisko s kapacitou 116 parkovacích miest. Plánujú sa tam postaviť ďalšie štyri, ktorý návrhy môžu občania do 5. novembra pripomienkovať . Ťažko posúdiť, v porovnaní s čím myslel Ján Nosko najmasívnejšiu rekonštrukciu materských škôl, je však pravdou, že mesto pri ich rekonštrukcii používa okrem vlastných zdrojov aj operačné programy eurofondov. Koncom roka 2017 mesto napríklad prostredníctvom médií informovalo, že "za dva roky investovala samospráva do obnovy materských škôl (MŠ) z vlastných zdrojov takmer 1 000 000 eur. V závere minulého roka zároveň uspela v troch projektoch za 2 760 000 eur z Operačného programu Kvalita životného prostredia, zásluhou čoho dnes finišuje komplexná obnova MŠ Tatranská, Na Lúčkach a pripravuje sa Radvanská 28". Aj v roku 2018 bolo niekoľko škôlok v Banskej Bystrici rekonštruovaných, napríklad na ulici Radvanská , Karpatská či Strážovská. "Masívnosť" rekonštrukcie demagog.sk nehodnotí. Dátum zverejnenia analýzy: 25.10.2018 Naspäť Nahlásiť chybu

prevádzky stavu zosumarizovalo oznámilo médiá parkovisko pripomienkovať médií Radvanská Karpatská


Trúfame si podľa mňa aj na výsledok, ktorý sme dosiahli v eurovoľbách, to znamená skoro 8%...

SDKÚ-DS získala vo voľbách do Európskeho parlamentu 2014 presne 7,75 % hlasov, čo jej stačilo na dva mandáty (Kukan, Štefanec). Ide o skoro 8 %. Výrok hodnotíme ako pravdivý.

voľbách mandáty


...ešte v krátkosti chcel predtým sa vyjadriť k tejto Vašej otázke, povedať aj to, že my sme sa na našom sneme. Každý čakal, že budeme reagovať na SDKÚ-DS, my sme sa SDKÚ-DS absolútne nezaoberali, pretože naozaj Slovensko trápia iné problémy,

Na sneme sa okrem vlády (v ktorej je aj SDKÚ) riešila aj strana: „Ale na druhej strane nedovolíme opľúvať Smer takým spôsobom, ako to urobil pán Dzurinda na poslednom kongrese SDKÚ. Ak niekto povie na oficiálnych predstaviteľov strany a na celú stranu, že to je banda skorumpovaných komunistov, no tak potom nemôže očakávať nič iné, len to, že príde tvrdá odpoveď. A takáto tvrdá odpoveď príde vždy, keď budú pokračovať v týchto urážkach a v škandalizácii Smeru. A musím vám potvrdiť, že materiálov máme dosť. To znamená, že my nemáme problém na každý útok, ktorý príde zo strany vládnej koalície na nás, veľmi tvrdo odpovedať. Ale súčasne hovorím, nemáme na tomto záujem. Máme záujem na normálnej súťaži s pravicou v tom, kto je lepšie pripravený riadiť tento štát, kto má lepšie vízie ohľadne Slovenskej republiky,“ doplnil Robert Fico.

Na sneme


Prečo napríklad všetky sociálne zariadenia, všetky kultúrne zariadenia, všetky inštitúcie, ktoré sú v zriaďovateľskej pôsobnosti našej, menovanie riaditeľov týchto zariadení schvaľuje krajské zastupiteľstvo, ale v prípade riaditeľov škôl to robia rady škôl.

Zdenko Trebuľa má pravdu, keď hovorí, že školy sú, na rozdiel od iných inštitúcii v zriaďovateľskej pôsobnosti krajov, v špeciálnom postavení. Podľa zákona o samospráve 302/2001 : (2) Zastupiteľstvu je vyhradené rozhodovať o základných otázkach samosprávneho kraja, a to: h) zriaďovať, zakladať, zrušovať a kontrolovať právnické osoby samosprávneho kraja a na návrh predsedu vymenúvať a odvolávať ich vedúcich (riaditeľov), ak osobitný zákon neustanovuje inak. Právomoci samosprávy voči školským inštitúciám v jej pôsobnosti určuje špeciálny predpis 596/2002. Podľa zákona 596/2013 zriaďovateľ školy musí rešpektovať rozhodnutia rady školy v prípade menovania riaditeľa školy, kedy rada školy uskutočňuje výberové konanie a predkladá návrh. Návrh rady školy je pre zriaďovateľa záväzným . Zriaďovateľ odvolá podľa zákona riaditeľa z viacerých dôvodov: - ak bol právoplatne odsúdený za úmyselný trestný čin, - za porušenie povinností a obmedzení vyplývajúcich z osobitného predpisu (paragraf 9 a 10), - za závažné porušenie všeobecne záväzných právnych predpisov, - na návrh hlavného školského inšpektora, - na návrh rady školy, - ak neabsolvuje v určenom termíne prípravu vedúcich pedagogických zamestnancov, - na návrh ministerstva, ak boli zistené závažné nedostatky. Okrem toho je potrebné spomenúť, že zriaďovateľ rozhoduje a zodpovedá o konkrétnom zložení rady školy, pričom podľa zákona v tejto rade musí byť počet ľudí, ktorí nie sú zamestnanci školy väčšinový. Tento fakt teda dáva fakticky posilňuje postavenie zriadovateľa - v tomto prípade samosprávneho kraja, pri kontrole fungovania škôl. Navyše, zriadovateľ má aj ďalšie možnosti, podľa ktorých môže konať v prípade smerom k odvolaniu riaditeľa. Výrok hodnotíme ako zavádzanie, pretože Zdeňko Trebuľa sa snaží navodiť dojem, že postavenie samosprávneho kraja voči školám je slabšie, ako tomu napovedá v skutočnosti zákon. Dátum zverejnenia analýzy: 13.11.2013 Naspäť Nahlásiť chybu

predpis

rady školy

osobitného predpisu